open-index/open-wikipedia-markdown huggingface dataset:
കൂട്ടിക്കട

കേരളത്തിൽ കൊല്ലം ജില്ലയിലുള്ള ഒരു ചെറുനഗരമാണ് **കൂട്ടിക്കട**. കൊല്ലം കോർപ്പറേഷന്റെ കീഴിലുള്ള 29-ആം വാർഡാണിത്. കൊല്ലം - തിരുവനന്തപുരം തീവണ്ടിപ്പാത കൂട്ടിക്കടയിലൂടെ കടന്നുപോകുന്നുണ്ട്. നഗരത്തിലെ ജനസാന്ദ്രത കൂടിയ ഒരു പ്രദേശമായതിനാൽ ഇവിടെ ധാരാളം ക്ഷേത്രങ്ങളും പള്ളികളും കാണപ്പെടുന്നു.

## പ്രാധാന്യം
കൊല്ലം നഗരത്തിൽ വളർച്ചയുടെ പാതയിൽ മുന്നേറിക്കൊണ്ടിരിക്കുന്ന ഒരു പ്രദേശമാണ് കൂട്ടിക്കട. മയ്യനാട് തീവണ്ടിനിലയത്തോട് ചേർന്നു കിടക്കുന്ന ഈ പ്രദേശത്ത് റെയിൽ, റോഡ്, ജല ഗതാഗത മാർഗ്ഗങ്ങളിലൂടെ എത്തിച്ചേരാൻ സാധിക്കും.കൂട്ടിക്കടയ്ക്കു സമീപമുള്ള പ്രദേശങ്ങളാണ് മയ്യനാട്, ഇരവിപുരം, വാളത്തുംഗൽ, പള്ളിമുക്ക്, തട്ടാമല എന്നിവ. കൊല്ലം നഗരത്തിലെ ഒരു പ്രധാനപ്പെട്ട ചേരിയായ 'ചിറവയൽ ചേരി' കൂട്ടിക്കടയിലാണ് സ്ഥിതിചെയ്യുന്നത്. നഗരത്തിലെ പ്രധാനപ്പെട്ട കേബിൾ ഓപ്പറേറ്റർമാർ ഇവിടം ആസ്ഥാനമാക്കി പ്രവർത്തിച്ചുവരുന്നു. പ്രശസ്ത കഥകളി കലാകാരൻ കലാമണ്ഡലം രാജീവ് കൂട്ടിക്കട സ്വദേശിയാണ്. ജില്ലയിലെ പ്രധാനപ്പെട്ട ഒരു പ്രാഥമിക വിദ്യാലയമായ ന്യൂ ഹോളി ഏഞ്ചൽസ് സ്കൂൾ കൂട്ടിക്കടയിൽ സ്ഥിതിചെയ്യുന്നു. കൊല്ലം - പരവൂർ തീരദേശപാതയുടെ നിർമ്മാണം പൂർത്തിയാകുന്നതോടെ കൂട്ടിക്കട ഒരു ശക്തമായ ഗതാഗതകേന്ദ്രമായി മാറും.koottikkada  railway  bridge 

## അവലംബം

വർഗ്ഗം:കൊല്ലം ജില്ലയിലെ പട്ടണങ്ങൾ
യോർക്ക് യൂണിവേഴ്സിറ്റി

**യോർക്ക് യൂണിവേഴ്സിറ്റി** () കാനഡയിലെ ഒൺടേറിയോയിൽ സ്ഥിതിചെയ്യുന്ന ഒരു പൊതു ഗവേഷണ സർവ്വകലാശാലയാണ്. കാനഡയിലെ മൂന്നാമത്തെ വലിയ സർവകലാശാലയാണ് ഇത്. യോർക്ക് യൂണിവേഴ്സിറ്റിയിൽ 52,300 വിദ്യാർത്ഥികളും, 7,000 ഫാക്കൽറ്റികളും, 295,000 ജീവനക്കാരും ലോകത്തിലെമ്പാടുമായി അനേകം പൂർവ്വ വിദ്യാർത്ഥികളുമുണ്ട്.  

ലിബറൽ ആർട്ട് ആന്റ് പ്രൊഫഷണൽ സ്റ്റഡീസ്, ഫാക്കൽറ്റി ഓഫ് സയൻസ്, ലസ്സോൻഡെ സ്കൂൾ ഓഫ് എൻജിനീയറിങ്, ഷൂലിച്ച് സ്കൂൾ ഓഫ് ബിസിനസ്സ്, ഓസ്ഗുണ്ടെ ഹാൾ ലോ സ്കൂൾ, ഗ്ലെൻഡൻ കോളേജ്, ഫാക്കൽറ്റി ഓഫ് എഡ്യുക്കേഷൻ, ഫാക്കൽറ്റി ഓഫ് ഹെൽത്ത്, ഫാക്കൽറ്റി ഓഫ് എൻവയോൺമെന്റൽ സ്റ്റഡീസ്, ഫാക്കൽറ്റ് ഓഫ് ഗ്രാജ്വേറ്റ് സ്റ്റഡീസ്, സ്കൂൾ ഓഫ് ദ ആർട്ട്സ്, മീഡിയ, പെർഫോമൻസ് ആന്റ് ഡിസൈൻ (മുൻപ് ഫാക്കൽറ്റി ഓഫ് ഫൈൻ ആർട്ട്സ്്) എന്നിവയുൾപ്പെടെ 11 ഫാക്കൽറ്റികളും 28 ഗവേഷണ കേന്ദ്രങ്ങളും ഈ സർവ്വകലാശാലയിലുണ്ട്. 

യോർക്ക് യൂണിവേഴ്സിറ്റിയിലെ ഫിലിം ഡിപ്പാർട്ട്മെന്റ് കാനഡയിലെ ഏറ്റവും പഴക്കമുള്ള  ചലച്ചിത്ര സ്കൂളും USC സ്കൂൾ ഓഫ് സിനിമാറ്റിക്ക് ആർട്സ്, ടിഷ് സ്കൂൾ ഓഫ് ആർട്ട് എന്നിവയുമായി താരതമ്യപ്പെടുത്താവുന്ന രീതിയിൽ കാനഡയിൽ ഏറ്റവും മികച്ച  ഒന്നുമാണ്. 

## ചരിത്രം

## അവലംബം
യൂണിവേഴ്സിറ്റി ഓഫ് ആൽബർട്ട

**യൂണിവേഴ്സിറ്റി ഓഫ് ആൽബർട്ട** (**U of A,** **UAlberta** എന്നിങ്ങനെയും അറിയപ്പെടുന്നു) കാനഡയിലെ ആൽബെർട്ടയിലെ എഡ്മണ്ടോണിൽ സ്ഥിതി ചെയ്യുന്ന ഒരു പൊതു ഗവേഷണ സർവ്വകലാശാലയാണ്. 1908-ൽ ആൽബർട്ടയിലെ ആദ്യ പ്രധാനമന്ത്രിയായിരുന്ന അലക്സാണ്ടർ കാമറൂൺ റുഥർഫോർഡും സർവ്വകലാശാലയിലെ ആദ്യ പ്രസിഡൻറ്, ഹെൻറി മാർഷൽ ടോറിയും ചേർന്നാണ് ഇതു സ്ഥാപിച്ചത്. എഡ്മണ്ടണിൽ നാലു കാമ്പസ്സുകളും, കാംറോസിലെ അഗസ്റ്റാന കാമ്പസും, കാൽഗറി നഗര മദ്ധ്യത്തിലെ സ്റ്റാഫ് സെൻററുമാണ് ഈ സർവകലാശാലയയ്ക്കുള്ളത്.

## അവലംബം
യൂണിവേഴ്സിറ്റി ഓഫ് കാൾഗറി

**യൂണിവേഴ്സിറ്റി ഓഫ് കാൽഗറി**,(**U of C** അഥവാ **UCalgary**) കാനഡയിലെ ആൽബെർട്ടയിലെ കാൽഗറിയിൽ സ്ഥിതിചെയ്യുന്ന ഒരു പൊതു ഗവേഷണ സർവ്വകലാശാലയാണ്.1966 ൽ ഒരു സ്വതന്ത്ര, സ്വയംഭരണ സർവകലാശാലയായി പ്രവർത്തിക്കുന്നതിനുമുമ്പ്, 1908 ൽ സ്ഥാപിതമായ അൽബെർട്ട സർവകലാശാലയുടെ കാൽഗറി ശാഖയായി 1944 ൽ ഈ സർവകലാശാല ആരംഭിച്ചു. ഇതിൽ 14 ഫാക്കൽറ്റികളും 85 ഗവേഷണ ഇൻസ്റ്റിറ്റ്യൂട്ടുകളും സെൻററുകളും ഉൾക്കൊള്ളുന്നു. സർവ്വകലാശാലയുടെ പ്രധാന കാമ്പസ് നഗരത്തിന്റെ വടക്കുപടിഞ്ഞാറ് ഭാഗത്തെ ചതുർത്ഥാംശത്തിൽ ബോ നദിയ്ക്കു സമീപവും ചെറിയ സൗത്ത് ക്യാമ്പസ് നഗര മദ്ധ്യത്തിലുമായി സ്ഥിതിചെയ്യുന്നു. QS വേൾഡ് യൂണിവേഴ്സിറ്റി റാങ്കിംഗിലും (50 ൽ 50) 2016 ലെ ടൈംസ് ഹൈയർ എഡ്യൂക്കേഷൻ റാങ്കിംഗിലും (50 ൽ 50) ഈ സർവ്വകലാശാല കാനഡയിലും വടക്കേ അമേരിക്കയിലും ഒന്നാം സ്ഥാനം നേടി. 

25,000 ലധികം ബിരുദ വിദ്യാർത്ഥികളും 5,000 ബിരുദാനന്തര ബിരുദ വിദ്യാർത്ഥികളും ഇവിടെ പ്രവേശനം നേടുന്നു. ഈ സർവ്വകലാശാലയ്ക്ക് 152 രാജ്യങ്ങളിലായി 170,000+ പൂർവ്വവിദ്യാർത്ഥി സമ്പത്തുണ്ട്. ഇവരിൽ ജാവാ കമ്പൂട്ടർ ഭാഷയുടെ ഉപജ്ഞാതാവ് ജെയിസ് ഗോസ്ലിങ്ങ് (OC), കാനഡയുടെ മുൻ പ്രധാനമന്ത്രി സ്റ്റീഫൻ ഹാർപ്പർ, കാനഡയുടെ ബഹിരാകാശ യാത്രികൻ റോബർട്ട് തിർസ്ക്, ലുലുലെമൺ അത്‍ലെറ്റിക്കയുടെ സ്ഥാപകൻ ചിപ്പ് വിൽസൺ എന്നിവർ ഉൾപ്പെടുന്നു.

## അവലംബം
യൂണിവേഴ്സിറ്റി ഓഫ് റെഗിന

**യൂണിവേഴ്സിറ്റി ഓഫ് റെഗിന**, കാനഡയിലെ സസ്കാറ്റ്ച്ചെവാനിലെ റെഗിനയിൽ സ്ഥിതിചെയ്യുന്ന ഒരു പൊതു ഗവേഷണ സർവ്വകലാശാലയാണ്. 1911 ൽ മെഡോസിസ്റ്റ് ചർച്ച് ഓഫ് കാനഡയുടെ  ഒരു സ്വകാര്യ മതശാഖാ ഹൈസ്കൂളായി സ്ഥാപിതമായ ഇത്, സസ്കാറ്റ്ച്ചെവാൻ സർവ്വകലാശാലയുമായി ബന്ധം സ്ഥാപിച്ച് 1925 ൽ ഒരു ജൂനിയർ കോളജായിത്തീരുകയും 1934 ൽ സഭയിൽനിന്നുള്ള ബന്ധം വിടർത്തി സസ്കാറ്റ്ച്ചെവാൻ സർവകലാശാലയുടെ പൂർണമായ അംഗീകാരം നേടുകയും ചെയ്തു. 1961 ൽ സസ്കാറ്റ്ച്ചെവാൻ സർവ്വകലാശാലയുടെ റെഗിന കാമ്പസ് എന്ന നിലയിൽ ബിരുദം നൽകുവാൻ തുടങ്ങി. 1974 ൽ ഒരു സ്വയംഭരണ സർവകലാശാലയായി മാറി.  റെഗിന യൂനിവേഴ്സിറ്റി 12,000 ൽ കൂടുതൽ പാർട്ട് ടൈം ഫുൾടൈം വിദ്യാർത്ഥികൾക്കു പ്രവേശനം നൽകുന്നു.  സർവ്വകലാശാലയുടെ വിദ്യാർഥി ദിനപത്രമായ "ദി കരില്ലൺ" CUP (കനേഡിയൻ യൂണിവേഴ്സിറ്റി പ്രസ്) ൽ അംഗമാണ്.

## അവലംബം
അത്തബാസ്ക യൂണിവേഴ്സിറ്റി

**അത്തബാസ്ക യൂണിവേഴ്സിറ്റി** (AU) കാനഡയിലെ ആൽബർട്ടയിൽ സ്ഥിതിചെയ്യുന്നതും ഓൺലൈൻ വിദൂരവിദ്യാഭ്യാസത്തിന് ഊന്നൽ നൽകിരിക്കുന്നതുമായ  ആൽബർട്ടയിലെ നാല് സമഗ്ര വിദ്യാഭ്യാസ, ഗവേഷണ സർവകലാശാലകളിൽ ഒന്നാണ്. 1970 ൽ സ്ഥാപിതമായ ഇത് വിദൂര വിദ്യാഭ്യാസത്തിനു പ്രത്യേകമായി രൂപവൽക്കരിക്കപ്പെട്ട  ആദ്യ കനേഡിയൻ സർവകലാശാലയാണിത്.

## ഉത്ഭവം
1970 ൽ ആൽബർട്ട സർക്കാരാണ് അത്തബാസ്ക യൂണിവേഴ്സിറ്റി സ്ഥാപിച്ചത്. വർദ്ധിച്ചുവരുന്ന വിദ്യാർത്ഥികളുടെ പ്രവേശനം പരിഹരിക്കുവാനും അക്കാലത്തെ ആൽബർട്ടയിലെ ഉന്നത വിദ്യാഭ്യാസ സംവിധാനത്തിൻറെ വ്യാപനത്തിൻറെ ഭാഗമായുമാണ് ഈ സർവ്വകലാശാല സ്ഥാപിക്കപ്പെട്ടത്.

## അവലംബം
അത്‌ലറ്റിക്കോ മാഡ്രിഡ്

സ്പെയിനിലെ മാഡ്രിഡ് ആസ്ഥാനമായി പ്രവർത്തിക്കുന്ന ഒരു പ്രൊഫഷണൽ ഫുട്ബോൾ ക്ലബ്ബാണ് **അത്‌ലറ്റിക്കോ മാഡ്രിഡ്**.

## അവലംബം

വർഗ്ഗം:സ്പാനിഷ് ഫുട്ബോൾ ക്ലബ്ബുകൾ
ടെഢി ഷെരിംഹാം

** എഡ്വാർഡ് പോൾ** "**ടെഢി**" **ടെഢി ഷെരിംഹാം** MBE (ജനനം 2 എപ്പിൽ 1966) ഒരു ഇംഗ്ലീഷ് ഫുട്ബോൾ മാനേജറും മുൻ കളിക്കാരനുമാണ്.

## അവലംബം

വർഗ്ഗം:1966-ൽ ജനിച്ചവർ
വർഗ്ഗം:1998 ഫിഫ ലോകകപ്പിലെ കളിക്കാർ
വർഗ്ഗം:2002 ഫിഫ ലോകകപ്പിലെ കളിക്കാർ
വർഗ്ഗം:ഇംഗ്ലീഷ് ഫുട്ബോൾ കളിക്കാർ
വർഗ്ഗം:ജീവിച്ചിരിക്കുന്നവർ
മേവറം

കേരളത്തിൽ കൊല്ലം ജില്ലയിലുള്ള ഒരു പ്രധാനപ്പെട്ട ജംഗ്ഷനാണ് **മേവറം**. കൊല്ലം നഗരത്തിനു തെക്കേ അറ്റത്തായി കൊല്ലം കോർപ്പറേഷന്റെ അതിർത്തിയിലാണ് ഈ പ്രദേശം സ്ഥിതിചെയ്യുന്നത്. ദേശീയപാത 66-ന്റെ ഭാഗമായ കൊല്ലം ബൈപാസ് ആരംഭിക്കുന്നത് മേവറത്തുവച്ചാണ്.

## പ്രാധാന്യം
അത്യാധുനിക സൗകര്യങ്ങളുള്ള ധാരാളം ആശുപത്രികൾ മേവറത്തുണ്ട്. ട്രാവൻകൂർ മെഡിസിറ്റി മെഡിക്കൽ കോളേജ്, മെഡിട്രീന ഹോസ്പിറ്റൽ, എൻ.എസ്. മെമ്മോറിയൽ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്, എൻ.എസ്. ആയുർവേദ ഹോസ്പിറ്റൽ, അഷ്ടമുടി ഹോസ്പിറ്റൽ ആൻഡ് ട്രോമാ കെയർ എന്നീ ആശുപത്രികളെല്ലാം മേവറത്തിനു സമീപമാണ് സ്ഥിതിചെയ്യുന്നത്.

## പ്രധാന സ്ഥാപനങ്ങൾ
* പോപ്പുലാർ മാരുതി 
* മോഹൻദാസ് റ്റാറ്റ
* ട്രാവൻകൂർ മെഡിസിറ്റി മെഡിക്കൽ കോളേജ്
* എൻ.എസ്. മെമ്മോറിയൽ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്
* എൻ.എസ്. ആയുർവേദ ഹോസ്പിറ്റൽ
* മെഡിട്രീന ഹോസ്പിറ്റൽ
* അഷ്ടമുടി ഹോസ്പിറ്റൽ
* പോപ്പുലാർ ഹ്യുണ്ടായി
* ഏഷ്യ മോട്ടോർ വർക്സ്
* സഹാബ മസ്ജിദ്

## അടൂത്തുള്ള പ്രധാന സ്ഥലങ്ങൾ
* കൊട്ടിയം
* ചാത്തന്നൂർ
* തട്ടാമല
* പാലത്തറ
* അയത്തിൽ

## അവലംബം

വർഗ്ഗം:കൊല്ലം ജില്ലയിലെ പട്ടണങ്ങൾ
യൂണിവേഴ്സിറ്റി ഓഫ് മലയ

**യൂണിവേഴ്സിറ്റി ഓഫ് മലയ** (**UM**; Malay: *Universiti Malaya*), മലേഷ്യയിലെ ക്വാലാലമ്പൂരിൽ സ്ഥിതിചെയ്യുന്ന ഒരു പൊതു ഗവേഷണ സർവ്വകലാശാലയാണ്. ഇത് മലേഷ്യയിലെ ഏറ്റവും പഴക്കമുള്ളതും ബഹുമാനിതവുമായ സർവ്വകലാശാലയാണ്. സർവകലാശാലയുടെ പേര് സ്വാതന്ത്ര്യത്തിന് മുൻപുള്ള കാലഘട്ടത്തിൽ “മലയ” എന്നു ചുരുക്കിയിരുന്നു. മലയ യൂണിവേഴ്സിറ്റിയുടെ വേരുകൾ, 1905 സെപ്റ്റംബർ 28 ന് സിംഗപ്പൂരിൽ സ്ഥാപിതമായ കിംഗ് എഡ്വേഡ് VII കോളേജ് ഓഫ് മെഡിസിൻറെ സ്ഥാപനവുമായി ബന്ധപ്പെട്ടിരിക്കുന്നു. 

യൂണിവേഴ്സിറ്റി ഓഫ് മലയ 1949 ഒക്ടോബറിൽ കിഡ് എഡ്വേഡ് VII കോളേജ് ഓഫ് മെഡിസിൻ, റാഫിൾസ് കോളേജ് (1929 ൽ സ്ഥാപിതമായത്) എന്നിവയുടെ ലയനത്തോടെ സിംഗപ്പൂരിൽ സ്ഥാപിതമായി. യൂണിവേഴ്സിറ്റിയുടെ വളർച്ച അതിന്റെ ആദ്യ ദശകത്തിൽ വളരെ വേഗത്തിലായിരുന്നു. ഇത് 1959 ജനുവരി 15 ന് സിങ്കപ്പൂരിലും കോലാലമ്പൂരിലുമായി സ്ഥിതിചെയ്യുന്ന രണ്ടു സ്വയംഭരണ വകുപ്പുകളുടെ രൂപീകരണത്തിനു കാരണമായി. 1960 ൽ മലയ യൂണിവേഴ്സിറ്റിയുടെ സിംഗപ്പൂരിലും (പിന്നീട് നാഷണൽ യൂണിവേഴ്സിറ്റി ഓഫ് സിംഗപ്പൂർ) ക്വാലാലംപൂരിലുമായി (യൂണിവേഴ്സിറ്റി ഓഫ് മലയ എന്ന പേരിൽ) സ്ഥിതിചെയ്യുന്നതുമായ രണ്ടു ഡിവിഷനുകളും രണ്ടു പ്രത്യേക സ്വയം ഭരണ ദേശീയ സർവകലാശാലകൾ ആയിരിക്കണമെന്ന് സർക്കാർ സൂചിപ്പിക്കുകയുണ്ടായി. 1961 ൽ ഇതിനുവേണ്ടി നിയമം പാസാക്കുകയും 1962 ജനവരി 1 ന് മലയ സർവകലാശാല നിലവിൽവരുകയും ചെയ്തു.

## അവലംബം

വർഗ്ഗം:മലേഷ്യയിലെ സർവ്വകലാശാലകളും കോളേജുകളും
വടക്കേവിള

കേരളത്തിൽ കൊല്ലം ജില്ലയിൽ സ്ഥിതിചെയ്യുന്ന ഒരു ഗ്രാമമാണ് **വടക്കേവിള**. ഭരണസൗകര്യങ്ങൾക്കായി കൊല്ലം കോർപ്പറേഷനെ ആറു സോണുകളായി വിഭജിച്ചിട്ടുള്ളതിൽ ഒരു സോൺ ആണ് വടക്കേവിള. കൊല്ലം നഗരത്തിൽ നിന്ന് 10 കിലോമീറ്ററും പരവൂരിൽ നിന്ന് 17 കിലോമീറ്ററും അകലെയാണ് ഈ പ്രദേശം.

## പ്രാധാന്യം
കൊല്ലം കോർപ്പറേഷനു കീഴിലുള്ള 6 സോണുകളിൽ ഒന്നാണ് വടക്കേവിള. സെൻട്രൽ സോൺ 1, സെൻട്രൽ സോൺ 2, കിളികൊല്ലൂർ, ശക്തികുളങ്ങര, ഇരവിപുരം എന്നിവയാണ് മറ്റു സോണുകൾ. പുന്തലത്താഴം, മണക്കാട്, പള്ളിമുക്ക്, അയത്തിൽ, അമ്മൻനട എന്നീ വാർഡുകൾ വടക്കേവിള വില്ലേജിനു കീഴിലാണുള്ളത്.

ദേവിവിലാസം എൽ.പി. സ്കൂൾ, യൂനുസ് കോളേജ് ഓഫ് എഞ്ചിനിയറിംഗ് , സി. സി.ബി.എസ്.ഇ.ക്കു കീഴിലുള്ള ട്രാവൻകൂർ ബിസിനസ് അക്കാദമി എന്നിവയുൾപ്പടെ നിരവധി വിദ്യാഭ്യാസസ്ഥാപനങ്ങൾ ഈ പ്രദേശത്തുണ്ട്. വടക്കേവിളയിലാണ് പ്രശസ്തമായ വലിയ കൂനമ്പായിക്കുളം ഭദ്രകാളി ക്ഷേത്രം സ്ഥിതിചെയ്യുന്നത്. പാലത്തറ, പള്ളിമുക്ക്, തട്ടാമല, ഇരവിപുരം, അയത്തിൽ എന്നിവയാണ് വടക്കേവിളയോടു ചേർന്നു കിടക്കുന്ന പ്രദേശങ്ങൾ.

## അവലംബം

വർഗ്ഗം:കൊല്ലം ജില്ലയിലെ ഗ്രാമങ്ങൾ
വർഗ്ഗം:കൊല്ലം കോർപ്പറേഷൻ-വാർഡുകൾ
യൂണിവേഴ്സിറ്റി ഓഫ് വിക്ടോറിയ

**യൂണിവേഴ്സിറ്റി ഓഫ് വിക്ടോറിയ** ('വിക്ടോറിയ സർവകലാശാല', 'യുവിക്ക്', അല്ലെങ്കിൽ 'ഓൾഡ് ബ്ലൂ') കാനഡയിൽ ബ്രിട്ടീഷ് കൊളമ്പിയയിലെ വിക്ടോറിയയിൽ സ്ഥിതി ചെയ്യുന്ന ഒരു വലിയ ഗവേഷണ സർവ്വകലാശാലയാണ്. 1963 ൽ സ്ഥാപിതമായ വിക്ടോറിയ സർവകലാശാല, ബ്രിട്ടീഷ് കൊളമ്പിയയിലെ ഏറ്റവും പഴയ സർവകലാശാലയായി അറിയപ്പെടുന്നു. 1903 ൽ മക്ഗിൽ സർവ്വകലാശാലയുടെ ഒരു അനുബന്ധ ശാഖയായിട്ടാണ് വിക്ടോറിയ കോളേജ് ആരംഭിച്ചത്.

ബിരുദാനന്തര ബിരുദധാരികളും ഡോക്ടറേറ്റിനു പഠിക്കുന്നവരുമുൾപ്പെടെ ഉൾപ്പെടുന്ന ഏകദേശം 21,000 ത്തിലധികം വിദ്യാർത്ഥികളാണ് യൂണിവേഴ്സിറ്റിയിൽ പ്രവേശനം നേടിയിട്ടുള്ളത്. യൂണിവേഴ്സിറ്റി ഓഫ് വിക്ടോറിയ ലോകത്തെമ്പാടുമുള്ള വിദ്യാർത്ഥികളെ ആകർഷിക്കുന്ന കാനഡയിലെപല അന്തർദേശീയ സർവകലാശാലകളിൽ ഒന്നാണ്. യൂണിവേഴ്സിറ്റി സ്ഥാപിതമായതിനു മുതൽ, നിരവധി രാഷ്ട്രീയ നേതാക്കൾ, ഒളിംപിക് മെഡൽ ജേതാക്കൾ, റോണാ ആംബ്രോസ്, ഫിൻ ഡൊണലി, ജോർജ് ആബട്ട് തുടങ്ങിയവരുൾപ്പെടെ കാനഡയിലെ പല ഗവണ്മെൻറ് തലവന്മാരും ഈ സർവ്വകലാശാലയിൽ പഠനം നടത്തിയവരാണ്. വിക്ടോറിയ സർവകലാശാല, സയൻസ് പൊ, യൂണിവേഴ്സിറ്റി ഓഫ് ലണ്ടൻ, യൂണിവേഴ്സിറ്റി ഓഫ് വാഷിംഗ്ടൺ, ഹോങ്കോങ് യൂണിവേഴ്സിറ്റി, ഉട്രെച്റ്റ് യൂണിവേഴ്സിറ്റി, നാഷണൽ യൂണിവേഴ്സിറ്റി ഓഫ് സിങ്കപ്പൂർ തുടങ്ങിയ ലോകോത്തര നിലവാരമുള്ള സ്ഥാപനങ്ങളുമായി സഹകരിച്ചു പ്രവർത്തിക്കുന്നു. വിക്ടോറിയ സർവകലാശാല വർഷങ്ങളായി നിരവധി റോഡ്സ്, ഗേറ്റ്സ് സ്കോളർഷിപ്പ് ജേതാക്കളെ സൃഷ്ടിക്കുന്നതു കൂടാതെ സർവ്വകലാശാലയിലെ പൂർവ്വ വിദ്യാർത്ഥിഗണവും അധ്യാപകരും നോബൽ സമ്മാനം നേടിയ ഗവേഷണ സംഘങ്ങളോടൊപ്പം പ്രവർത്തിക്കുകയും ചെയ്തിട്ടുണ്ട്.

വിദ്യാഭ്യാസ സംബന്ധമായി, വിക്ടോറിയ സർവ്വകലാശാല അതിലെ ഫാക്കൽറ്റി ഓഫ് ലോ, പീറ്റർ ബി ഗസ്റ്റാവ്സൺ സ്കൂൾ ഓഫ് ബിസിനസ്, ഇക്കണോമിക്സ്, പൊളിറ്റിക്കൽ സയൻസ്, എർത്ത് ആൻഡ് ഓഷ്യൻ സയൻസസ്, എഞ്ചിനീയറിങ് ഡിപ്പാർട്ടുമെൻറ് എന്നീ വകുപ്പുകളിലെ പ്രോഗ്രാമുകൾക്ക് പ്രശസ്തമാണ്. 

## അവലംബം
അഞ്ചാലുംമൂട്

കേരളത്തിലെ കൊല്ലം ജില്ലയിൽ അഷ്ടമുടിക്കായലിന്റെ തീരത്തുള്ള ഒരു പട്ടണമാണ് **അഞ്ചാലുംമൂട്**. കൊല്ലം, കുണ്ടറ എന്നീ  നഗരങ്ങളിൽ നിന്ന്  8 കിലോമീറ്ററും പരവൂരിൽ നിന്ന് 26 കിലോമീറ്ററും അകലെയാണ് ഈ പ്രദേശം. 2015 വരെ തൃക്കടവൂർ ഗ്രാമപഞ്ചായത്തിന്റെ ഭാഗമായിരുന്ന ഈ പ്രദേശം ഇപ്പോൾ കൊല്ലം കോർപ്പറേഷന്റെ ഭാഗമാണ്.

## ഗതാഗത സൗകര്യങ്ങൾ
അഞ്ചാലുംമൂട്ടിൽ നിന്ന് 2.5 കിലോമീറ്റർ അകലെയായി പെരിനാട് തീവണ്ടി നിലയവും 9 കിലോമീറ്റർ അകലെ കൊല്ലം തീവണ്ടി നിലയവും, കുണ്ടറ തീവണ്ടിനിലയവും സ്ഥിതിചെയ്യുന്നു. പെരുമൺ, കുണ്ടറ, ചിന്നക്കട എന്നീ പ്രദേശങ്ങളെ ബന്ധിപ്പിക്കുന്ന വിപുലമായ റോഡ് ശൃംഖലയാണ് അഞ്ചാലുംമൂടുള്ളത്. ജില്ലയുടെ വിവിധ ഭാഗങ്ങളിൽ നിന്നുള്ള ബസ്സുകൾ എത്തിച്ചേരുന്ന പ്രധാന ജംഗ്ഷനാണ് അഞ്ചാലുംമൂട്.

## വിദ്യാലയങ്ങൾ
വിദ്യാഭ്യാസരംഗത്തു പ്രവർത്തിക്കുന്ന ധാരാളം പൊതു-സ്വകാര്യ മേഖലാ സ്ഥാപനങ്ങൾ ഇവിടെയുണ്ട്. അഞ്ചാലുംമൂട് ജംഗ്ഷനു സമീപത്തായി ഗവൺമെന്റ് ഹയർ സെക്കന്ററി സ്കൂൾ സ്ഥിതിചെയ്യുന്നു. അഞ്ചാലുംമൂട് ഗേൾസ് ഹയർ സെക്കന്ററി സ്കൂളിനു സമീപം നളന്ദ ഐ.ടി.സി.യുണ്ട്.

## ആരാധനാലയങ്ങൾ
അഞ്ചാലുംമൂട് പട്ടണത്തിനു ചുറ്റുമായി വിവിധ മതക്കാരുടെ  ആരാധനാലയങ്ങളുണ്ട്. ഇവിടെ നിന്ന്  2.0 കിലോമീറ്റർ അകലെയായി തൃക്കടവൂർ മഹാാദേവർ ക്ഷേത്രം സ്ഥിതിചെയ്യുന്നു. 8 കരക്കാർ ചേർന്ന് നടത്തുന്ന ഇവിടുത്തെ 10 ദിവസത്തെ ഉത്സവവും, നെടുംകുതിര എടുപ്പും, തെക്കിൻ്റെ തേവർ എന്ന തൃക്കടവൂർ ശിവരാജു ആനയും, അഷ്ടമുടി കയലിലൂടെ വരുന്ന തേവള്ളിക്കര നെടുംകുതിരയും പ്രസിദ്ധമാണ്. ഈ ക്ഷേത്രം കൂടാതെ 2.0 കിലോമീറ്റർ അകലെയായി കുപ്പണ വേലായുധ മംഗലം ക്ഷേത്രം സ്ഥിതിചെയ്യുന്നു. ഇവിടുത്തെ തൈപ്പൂയ മഹോത്സവം പ്രസിദ്ധമാണ്. ഈ ക്ഷേത്രങ്ങൾ കൂടാതെ അഷ്ടമുടി  ശ്രീ വീരഭദ്രസ്വാമി ക്ഷേത്രം, ചിറയിൽ ശ്രീ ഭഗവതീ ക്ഷേത്രം, പനയം ശ്രീ ദുർഗ്ഗാദേവി ക്ഷേത്രം, കരുവ ശ്രീ ഭദ്രകാളീദേവീ ക്ഷേത്രം, പെരുമൺ ദേവീക്ഷേത്രം എന്നിവയും കുരീപ്പുഴ, കരുവ, ചിറയിൽ എന്നിവിടങ്ങളിലെ മുസ്ലീം പള്ളികളും ഇഞ്ചവിള സെന്റ് തോമസ് ഓർത്തഡോക്സ് ചർച്ച്, കുരീപ്പുഴ ചർച്ച് എന്നീ ക്രിസ്ത്യൻ പള്ളികളും അഞ്ചാലുംമൂടിനു സമീപമുണ്ട്.

## ഇതും കാണുക
* അഞ്ചാലുംമൂട് ബ്ലോക്ക് പഞ്ചായത്ത്
* തൃക്കടവൂർ ഗ്രാമപഞ്ചായത്ത്

## അവലംബം

വർഗ്ഗം:കൊല്ലം ജില്ലയിലെ പട്ടണങ്ങൾ
വർഗ്ഗം:കൊല്ലം കോർപ്പറേഷൻ-വാർഡുകൾ
ഫ്രൂട്ട് കാർവിംഗ്

പഴങ്ങളിലും പച്ചക്കറികളിലും കൊത്തുവേല ചെയ്ത് അലങ്കാര വസ്തുക്കളാക്കി മാറ്റുന്നതാണ് **ഫ്രൂട്ട് കാർവിംഗ്**. **വെജിറ്റബിൾ കാർവിംഗ്** എന്നും ഇത് അറിയപ്പെടുന്നു. യൂറോപ്പ്, ഏഷ്യൻ രാജ്യങ്ങളായ തായ്‌ലാന്റ്, ചൈന, ജപ്പാൻ എന്നിവിടങ്ങളിലും സവിശേഷ സന്ദർഭങ്ങളിൽ ഈ കലാവിരുന്ന് ഒരുക്കാറുണ്ട്.

## ഉപയാഗിക്കുന്ന പഴങ്ങൾ
എല്ലാത്തരം പഴങ്ങളും ഉപയോഗിക്കാറുണ്ടെങ്കിലും തണ്ണിമത്തൻ, ആപ്പിൾ, സ്ട്രോബെറി, പൈനാപ്പിൾ എന്നിവയാണ് ഏറ്റവും അനുയോജ്യം.

## ചരിത്രം
### ചൈന
ടാങ് വംശത്തിന്റെ ഭരണകാലത്ത് (AD 618-906) തന്നെ ചൈനയിൽ ഫ്രൂട്ട് കാർവിംഗ് ഉണ്ടായിരുന്നു എന്നാണ് അനുമാനിക്കുന്നത്. ദേവതകളുടേയും പക്ഷിമൃഗാദികളുടേയും രൂപങ്ങളായിരുന്നു കൊത്തിയുണ്ടാക്കിയിരുന്നത്. ആഘോഷാവസരങ്ങൾക്കു പുറമേ, അതിഥികളെ സൽക്കരിക്കുന്നതിനും ഫ്രൂട്ട് കാർവിംഗ് നടത്തിയിരുന്നുവത്രേ.
### തായ്‌ലന്റ്

തായ് സംസ്കാരത്തിൽ ഫ്രൂട്ട് കാർവിംഗിന് സവിശേഷ സ്ഥാനമുണ്ട് . പ്രൈമറി പാഠ്യപദ്ധതിയിൽ ഫ്രൂട്ട് കാർവിംഗ് ഉൾപ്പെടുത്തിയതായി കാണാം

### ജപ്പാൻ

മുഖിമോണോ (Mukimono) എന്നറിയപ്പെടുന്ന ഫ്രൂട്ട് കാർവിംഗ് വളരെ പ്രാചീനകാലം മുതൽക്കേ ജപ്പാനിൽ പരിചിതമായിരുന്നു.

### യൂറോപ്പ്
യൂറോപ്പിൽ പതിനേഴാം നൂറ്റാണ്ടുമുതൽ ഫ്രൂട്ട് കാർവിംഗ് പ്രചാരത്തിലുണ്ടായിരുന്നുവെങ്കിലും, 1980കൾക്കു ശേഷം ഈ വിഷയത്തെ അധികരിച്ച് നിരവധി പുസ്തകങ്ങൾ രചിക്കപ്പെട്ടതായി കാണാം

## ചിത്രശാല

File:Ama la Vida - Flickr - GASTRONOMÍA 2 COMIDAS PATRIMONIALES 030 (14681727784).jpg|ഫ്രൂട്ട് കാർവിംഗ് 
File:Fruit & Vegetable carving 2.JPG|thumb|Fruit & Vegetable carving 
File:Android made out of an Apple.jpg|thumb|ആപ്പിൾ ആൻഡ്രോയ്ഡിന്റെ രൂപത്തിൽ
File:Fruit & Vegetable carving 4.JPG|thumb|ഫ്രൂട്ട് കാർവിംഗ് - മത്തൻ
File:Lover's.jpg|thumb|പ്രണയജോഡികൾ
File:Fruit & Vegetable carving 8.JPG|thumb|ഫ്രൂട്ട് കാർവിംഗ്


## അവലംബം

വർഗ്ഗം:പഴങ്ങൾ
വർഗ്ഗം:ശില്പകല
ഇന്നലെ ഇന്ന്(ചലച്ചിത്രം)

എ. ഷെരീഫിന്റെ  കഥ തിരക്കഥയിൽ  തിരുപ്പതി ചെട്ടിയാർ നിർമ്മിച്ച് ഐ. വി ശശി സംവിധാനം ചെയ്ത് 1977ൽ പുറത്തിറങ്ങിയ ചലച്ചിത്രമാണ് ***ഇന്നലെ ഇന്ന്.***. ഗാനങ്ങൾ ബിച്ചു തിരുമല ചിറയിൻ കീഴ് രാമകൃഷ്ണൻ നായർ എന്നിവർ രചിച്ച [ജി. ദേവരാജൻ ഈണം പകർന്നവയാണ്.[പ്രേം നസീർ,ഷീല,സുകുമാരൻ,സോമൻ എന്നിവർ അഭിനയിച്ചിരിക്കുന്നു.

## അഭിനേതാക്കൾ

*പ്രേം നസീർ
*ഷീല
*കവിയൂർ പൊന്നമ്മ
*ജോസ് പ്രകാശ്
*ശങ്കരാടി
*ശ്രീലത
*സുകുമാരൻ
*ബഹദൂർ
*ജനാർദ്ദനൻ
*കുതിരവട്ടം പപ്പു
*എം.ജി. സോമൻ
*മീന
*രവികുമാർ
*വിധുബാല

## പാട്ടരങ്ങ്
ബിച്ചു തിരുമല, ചിറയിൻകീഴ് രാമകൃഷ്ണൻ നായർ എന്നിവരുടെ വരികൾക്ക് ജി. ദേവരാജൻ സംഗീതം നൽകിയപാട്ടുകൾ ഈ ചിത്രത്തിലുണ്ട്.

## അവലംബം

## പുറത്തേക്കുള്ള കണ്ണികൾ
* 
## ചിത്രം കാണുക
ഇന്നലെ ഇന്ന് 1977

വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:1977-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ആലപ്പി ഷെരീഫ് തിരക്കഥയെഴുതിയ ചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:ബിച്ചുതിരുമലയുടെ ഗാനങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ബിച്ചുതിരുമല-ദേവരാജൻ ഗാനങ്ങൾ
വർഗ്ഗം:ചിറയിൻകീഴ് രാമകൃഷ്ണൻ നായരുടെ ഗാനങ്ങൾ
വർഗ്ഗം:ചിറയിൻകീഴ് - ദേവരാജൻ ഗാനങ്ങൾ
വർഗ്ഗം:തിരുപ്പതി ചെട്ടിയാർ നിർമ്മിച്ച ചലച്ചിത്രങ്ങൾ
കാപ്പിറ്റോള, കാലിഫോർണിയ

**കാപ്പിറ്റോള**, അമേരിക്കൻ ഐക്യനാടുകളിലെ സാന്താക്രൂസ് കൌണ്ടിയിൽ മോണ്ടെറി ഉൾക്കടൽ തീരത്തു സ്ഥിതിചെയ്യുന്ന ഒരു പട്ടണമാണ്. 2010 ലെ സെൻസസ് പ്രകാരം ഈ പട്ടണത്തിലെ ജനസംഖ്യ 9,918 ആയിരുന്നു.

## ചരിത്രം
ഇപ്പോൾ കപ്പിറ്റോല എന്നറിയപ്പെടുന്ന യഥാർത്ഥ കുടിയേറ്റ കേന്ദ്രം പഴയകാലത്ത് സോക്വെൽ ലാൻഡിങ് എന്ന പേരിൽ അറിയപ്പെട്ടിരുന്നു. സോക്വെൽ നദീമുഖത്തു നിലനിന്നിരുന്ന ഒരു തുറമുഖത്തിൻറെ പേരിൽനിന്നാണ് ഈ പേരു നിലവിൽവന്നത്. 1850 ൽ ആരംഭിച്ച ഈ തുറമുഖം, ഉൾനാടുകളിൽ ഉൽപ്പാദിപ്പിക്കുന്ന ഉത്പന്നങ്ങളും മറ്റും പുറത്തേയ്ക്കു കൊണ്ടുപോകാനുള്ള ഒരു മാർഗ്ഗമായി ഉപയോഗിച്ചിരുന്നു. 1865-ൽ ക്യാപ്റ്റൻ ജോൺ പോപ്പ് ഡാവെൻപോർട്ട് എന്ന മോണ്ടെറിയിലെ ഒരു തിമിംഗില വേട്ടക്കാരൻ തന്റെ പ്രവർത്തനങ്ങൾ ഈ തുറമുഖത്തിനു സമീപത്തേയ്ക്കു മാറ്റിയിരുന്നു. തിമിംഗിലങ്ങളെ പിടികൂടാനാകാത്തതിനാൽ അടുത്ത വർഷം അദ്ദേഹം തന്റെ പ്രവർത്തനങ്ങൾ പോയിൻറ് അനോ  നുവോയിലേക്ക് മാറ്റി.

1869 ൽ, ഫ്രെഡറിക് എ. ഹൈൻ, തുറമുഖത്തിനു സമീപമുള്ള തൻറെ ഉടമസ്ഥതയിലുള്ള പ്രദേശം ഒരു കടൽത്തീരം ഒരു റിസോർട്ടായി വികസിപ്പിക്കാൻ തീരുമാനിച്ചു.

ആദ്യമായി അദ്ദേഹം ഈ പ്രദേശം സാമുവൽ എ. ഹാൾ എന്നയാൾക്ക് വാടകയ്ക്കു കൊടുക്കുകയും പ്രദേശം ക്യാമ്പ് ക്യാപിറ്റോള എന്ന പേരിൽ അറിയപ്പെടുകയും ചെയ്തു.. മിക്ക അധികാരികളും വിശ്വസിക്കുന്നത് കാപിറ്റോലയുടെ പേര്  ഹിയാൻ തിരഞ്ഞെടുത്തതാണെന്നുവരികിലും, അദ്ദേഹം അങ്ങനെ ചെയ്തത് എന്തുകൊണ്ടാണെന്ന് അവർക്കറിയുമായിരുന്നില്ല. പല സാധ്യതകളും സമർത്ഥിക്കപ്പെടുന്നു, അതിലൊന്ന്, പ്രശസ്ത എഴുത്തുകാരനായ ഇ.ഡി.ഇ.എൻ. സൌത്ത്‍വർത്തിൻറെ "ദ ഹിഡൺ ഹാൻഡ്"  എന്ന നോവലിലെ  നായികയുടെ പേരു നൽകപ്പെട്ടുവെന്നതാണ്, സാമുവൽ ഹാലെയുടെ മകൾ ലുലുവിൻറെ ഇഷ്ടകഥാപാത്രമായിരുന്നു ഇത്. പടിഞ്ഞാറൻ തീരത്തെ ഏറ്റവും പഴയ ബീച്ച് റിസോർട്ടായാണ് കാപിറ്റോള അറിയപ്പെടുന്നത്. തുറമുഖത്തേയ്ക്കു നേരിട്ടു തുറന്നിരിക്കുന്ന തീരത്തെ പുതുമയുള്ള കച്ചവടകേന്ദ്രങ്ങളും ഹോട്ടലുകളും അതുപോലെ ഇവിടുത്തെ മണൽ നിറഞ്ഞ തീരവും കാരണമായി,  കാപ്പിറ്റോള ഒരു ജനപ്രിയ ടൂറിസ്റ്റ് പട്ടണമായി മാറിയിരിക്കുന്നു. കാപ്പിറ്റോള, സെൻസസ് മേഖലയായ അപ്‍റ്റോസിനു പടിഞ്ഞാറും സെൻസസ് മേഖലയായ ലിവ് ഓക്കിനു കിഴക്കുമായാണ് സ്ഥിതിചെയ്യുന്നത്.  

## ഭൂമിശാസ്ത്രം
കാപ്പിറ്റോള പട്ടണം നിലനിൽക്കുന്ന അക്ഷാംശ രേഖാംശങ്ങൾ  (36.976250, −121.954750) ആണ്.

അമേരിക്കൻ ഐക്യനാടുകളുടെ സെൻസസ് ബ്യൂറോയുടെ കണക്കനുസരിച്ച്, നഗരത്തിന്റെ മൊത്തം വിസ്തീർണ്ണം   ആണ്. ഇതിൽ  കരഭൂമിയും,   (4.92 ശതമാനം) ഭാഗം വെള്ളവുമാണ്. മോണ്ടെറി ഉൾക്കടലിൻറെ വടക്കുകിഴക്കൻ തീരത്താണ് കാപ്പിറ്റള സ്ഥിതി ചെയ്യുന്നത്. കുത്തനെയുള്ള പാറക്കെട്ടുകൾ ന്യൂ ബ്രൈറ്റൺ ബീച്ച് പോലയുള്ള നിരവധി പ്രശസ്തമായ ബീച്ചുകളിലേക്ക് നയിക്കുന്നു, അല്ലെങ്കിൽ ഉൾക്കടലിലെ പാറക്കെട്ടുകൾ നിറഞ്ഞ തീരത്തേയ്ക്കു നേരിട്ടു പ്രവേശനം സാദ്ധ്യമാണ്. കാപ്പിറ്റോള പട്ടണകേന്ദ്രം കിഴുക്കാംതൂക്കായ മലഞ്ചെരുവുകൾക്കിടയിലായതിനാൽ പ്രശസ്ത ടൂറിസ്റ്റ് ഷോപ്പിംഗ് മേഖലകളിൽനിന്ന് കാപിറ്റോള ബീച്ചിലേക്ക് നേരിട്ട് പ്രവേശിക്കാൻ സാധിക്കുന്നു.  നഗരത്തിന്റെ ചരിവുകൾ മുകളിലേയ്ക്ക് ഉയർന്നു നിൽക്കുന്ന കുന്നുകളും കുന്നുകളും നിറഞ്ഞതാണ്. ഇവിടെ പട്ടണത്തിൻറെ ചരിവുകളിൽനിന്ന് കുന്നിൻമുകളിലേയ്ക്ക്  വർണാഭമായ വീടുകളും ഹോട്ടലുകളും നിരനിരയായി കിടക്കുന്നു.

## കാലാവസ്ഥ

## അവലംബം

വർഗ്ഗം:കാലിഫോർണിയയിലെ നഗരങ്ങൾ
മരുത്തടി

കേരളത്തിൽ കൊല്ലം ജില്ലയിൽ സ്ഥിതിചെയ്യുന്നഒരു തീരദേശപട്ടണമാണ് **മരുത്തടി**. സംസ്ഥാനത്തെ ഒരു പ്രധാനപ്പെട്ട മത്‌സ്യബന്ധന കേന്ദ്രം കൂടിയാണിത്. ഈ പ്രദേശത്തെ കായലുകൾ കാണാൻ നിരവധി വിനോദസഞ്ചാരികൾ ഇവിടെയെത്തുന്നു.

## കൊല്ലം തുറമുഖനഗര പദ്ധതി
കൊല്ലത്തെ ഒരു തുറമുഖനഗരമായി വികസിപ്പിക്കുന്നതിനുള്ള കേരള സർക്കാർ പദ്ധതിയായ 'കൊല്ലം തുറമുഖനഗര വികസന പദ്ധതി'യിൽ മരുത്തടിയും ഉൾപ്പെടുന്നു. ഇതിന്റെ ഭാഗമായി വിനോദസഞ്ചാരികളെ ആകർഷിക്കും വിധം മരുത്തടി മുതൽ ഇരവിപുരം വരെയുള്ള തീരദേശഭാഗത്തെ മെച്ചപ്പെടുത്തുന്നതിനായി ധാരാളം പ്രോജക്ടുകൾ വർഷങ്ങളായി തയ്യാറാക്കുന്നുണ്ട്.

## എത്തിച്ചേരുവാൻ
* രാമൻകുളങ്ങര (എൻ.എച്ച്. 47 - 2.8 കിലോമീറ്റർ
* ആണ്ടാമുക്കം സിറ്റി ബസ് സ്റ്റാൻഡ് - 7.3 കിലോമീറ്റർ
* കെ.എസ്.ആർ.ടി.സി. ബസ് സ്റ്റേഷൻ, കൊല്ലം - 6.4 കി.മീ.
* കൊല്ലം റെയിൽവേസ്റ്റേഷൻ - 7.6 കി.മീ.
* കൊല്ലം തുറമുഖം - 6.2 കി.മീ.
* ചിന്നക്കട - 6.9 കി.മീ.
* കടപ്പാക്കട - 8.6 കി.മീ.
* തിരുമുല്ലവാരം - 4 കി.മീ.

## അവലംബം

വർഗ്ഗം:കൊല്ലം ജില്ലയിലെ പട്ടണങ്ങൾ
വർഗ്ഗം:കൊല്ലം കോർപ്പറേഷൻ-വാർഡുകൾ
സ്വനിമവിജ്ഞാനം

ആധുനികഭാഷാശാസ്ത്രത്തിലെ  അതിപ്രധാനമായ ഒരു പഠനമേഖലയാണ് **സ്വനിമവിജ്ഞാനം**. ഭാഷാപ്രയോഗത്തിൽ സ്വനങ്ങൾ കാണുന്നുണ്ടെങ്കിലും അവയ്കെല്ലാം അർത്ഥവ്യാവർത്തനശേഷിയില്ല.അർത്ഥവ്യത്യാസം ഉണ്ടാക്കുന്ന സ്വനങ്ങളെയാണ് സ്വനിമങ്ങളെന്ന് പറയുന്നത്.സ്ഥാനഭേദംകൊണ്ടും അടുത്തുനിൽക്കുന്ന സ്വനങ്ങളുടെ സ്വാധീനംകൊണ്ടും ഒരു സ്വനം പലവിധത്തിൽ പ്രത്യക്ഷപ്പെടുന്നു എന്നുള്ളതാണ് സ്വനിമവിജ്ഞാനത്തിൽ അടിസ്ഥാനപരമായി സ്വീകരിച്ചിരിക്കുന്ന തത്ത്വം. ഉച്ചാരണശബ്ദങ്ങൾ ഭാഷയിൽ പ്രവർത്തിക്കുന്നതെങ്ങനെയെന്നുള്ള പഠനമാണ് സ്വനിമവിജ്ഞാനത്തിൻറെ പ്രവർത്തനമേഖല.സ്വനങ്ങളുടെ അർത്ഥപരമായ വിന്യാസത്തിന് സ്വനിമവിജ്ഞാനം ഊന്നൽ നൽകുന്നു.

സംസാരിക്കുമ്പോൾ, ഉച്ചരിതശബ്ദങ്ങളിൽ വരാവുന്ന എല്ലാ വ്യത്യാസങ്ങളും ആശയഗ്രഹണത്തിന് ആവശ്യമുള്ളതല്ല. എല്ലാ വ്യത്യാസങ്ങളും ഒരേ പോലെയല്ല സംസാരിക്കുന്നത്. ഭാഷാസമൂഹത്തിലെ എല്ലാ വ്യക്തികളും സംസാരിക്കുന്നത്. വ്യക്തിഭേദം,സാഹചര്യഭേദം എന്നിവ ഉച്ചാരണത്തിൽ മാറ്റം വരുത്തുന്നു. ഇങ്ങനെയുള്ള ഉച്ചാരണഭേദങ്ങളിൽനിന്നും ആത്യന്തികലക്ഷ്യമായ അർത്ഥബോധത്തിന് ഉപയുക്തങ്ങളായ ശബ്ദഖണ്ഡങ്ങളെ മാത്രം വേർതിരിച്ചുകാണിക്കുകയാണ് സ്വനിമവിജ്ഞാനത്തിൽ ചെയ്യുന്നത്. ഒരു ഭാഷയിലെ അർത്ഥവ്യാവർത്തനത്തിന് ആവശ്യമായ സ്വനമാത്രകൾ ഏതെല്ലാമെന്ന് വിശകലനത്തിലൂടെ നിർണയിച്ചുകാണിച്ചു തരുന്നു. അങ്ങനെയുള്ള ശാബ്ദികമാത്രകളാണ് ഭാഷയിലെ അടിസ്ഥാന വർണ്ണങ്ങൾ. അവയ്ക്കാണ് ലിപികൾ ആവശ്യമായി വരുന്നത്. അതുകൊണ്ടാണ് കെ. എൽ. പൈക്കിന്റെ *സ്വനിമവിജ്ഞാനം* എന്ന ഗ്രന്ഥത്തിന് *ഭാഷകളെ എഴുത്തിലൊതുക്കുന്ന വിദ്യ* എന്ന ഉപശീർഷകം അദ്ദേഹം കൊടുത്തിരിക്കുന്നത്.
കിരാതൻ കാവ് ശിവക്ഷേത്രം, തഴക്കര

ആലപ്പുഴ ജില്ലയിൽ മാവേലിക്കര താലൂക്കിൽ തഴക്കര പഞ്ചായത്തിൽ വഴുവാടിയിലാണ് **ശ്രീകിരാതൻ കാവ് ശിവക്ഷേത്രം**. അച്ചൻ കോവിലാറിന്റെ തീരത്ത് ഈ ക്ഷേത്രം സ്ഥിതിചെയ്യുന്നു.

## വാസ്തുകല
തെക്കൻ കേരളത്തിലും തമിഴ്നാട്ടിലും പ്രചാരത്തിലുള്ള് കോവിൽ സമ്പ്രദായമാണ് ക്ഷേത്രനിർമ്മിതിയിൽ കാണുന്നത്. കിരാതൻ കാവിൽ കിരാതരൂപിയാണ്. വലതുകയ്യിൽ മുകളിലേക്ക്ചു പിടിച്ചരീതിയിൽ ചുരികയും (വാൾ) ഇടതുകയ്യിൽ കുത്തിപ്പിടിച്ചരീതിയിൽ പരിചയും എന്നതാണ് വിഗ്രഹ സമ്പ്രദായം. മുമ്പിൽ മണ്ഡപത്തിൽ നന്ദി പ്രതിഷ്ഠ ഉണ്ട്. വേട്ടക്കൊരുമകൻ അഥവാ കിരാതമൂർത്തി സങ്കല്പത്തിലാണ് ഇവിടെ ശിവനെ ആരാധിക്കപ്പെടുന്നത്. 
## ക്ഷേത്രഭരണം
നാട്ടുകാരുടെ ഒരു സമിതിയാണ് ഇന്ന് ഈ ക്ഷേത്രം കൈകാര്യം ചെയ്യുന്നത്. മുമ്പ് ഒരു നായർ തറവാടിന്റെ വകയായിരുന്നു. 
## എത്തിച്ചേരാൻ
മാവേലിക്കര ചെങ്ങന്നൂർ പാതയിൽ കരയം വട്ടം കവലയിൽ നിന്നും നേരെ പോയി വഴുവാടി കവലയിൽനിന്നും മുന്നോട്ട് പോകുമ്പോൾ ഇടത്തോട്ട് ക്ഷേത്ര കമാനം കാണാം. അവിടെ നിന്നും 500 മീറ്റർ മുന്നോട്ടുപോകുമ്പോൾ ഈ ക്ഷേത്രം കാണാനാകും. മാവേലിക്കര -5 കിമി.
## പുറത്തേക്കുള്ള കണ്ണികൾ

*ഉപഗ്രഹചിത്രം വിക്കിമാപ്പിയയിൽ നിന്നും

വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
വർഗ്ഗം:വേട്ടക്കരൻ കാവ്
വർഗ്ഗം:ആലപ്പുഴ ജില്ലയിലെ ശിവക്ഷേത്രങ്ങൾ
രാമൻകുളങ്ങര

കേരളത്തിൽ കൊല്ലം ജില്ലയിലുള്ള ഒരു പട്ടണമാണ് **രാമൻകുളങ്ങര**. ചിന്നക്കടയിൽ നിന്ന് 4 കിലോമീറ്ററും കൊല്ലം ജംഗ്ഷൻ തീവണ്ടിനിലയത്തിൽ നിന്ന് 5 കിലോമീറ്ററും അകലെ കൊല്ലം നഗരത്തിന്റെ വടക്കു ഭാഗത്താണ് ഈ പ്രദേശം. കൊല്ലം കോർപ്പറേഷനാണ് ഇവിടുത്തെ ഭരണച്ചുമതല നിർവ്വഹിക്കുന്നത്.

## ആകർഷണങ്ങൾ
രാമൻകുളങ്ങരയുടെ ഭൂരിഭാഗം പ്രദേശവും അഷ്ടമുടിക്കായലിന്റെ തീരത്താണുള്ളത്. ഇവിടെ നിന്ന് 2 കിലോമീറ്റർ വടക്കായി വട്ടക്കായലും സ്ഥിതിചെയ്യുന്നു. വട്ടക്കായലിൽ ഒരു ജലപരിശീലന കേന്ദ്രം തുടങ്ങാൻ ബി.എസ്.എഫിന് പദ്ധതിയുണ്ട്. മത്സ്യം, പച്ചക്കറി എന്നിവയുടെ വിപണനകേന്ദ്രങ്ങൾ ഇവിടെ ധാരാളമുണ്ട്. രാമൻകുളങ്ങരയിൽ നിന്ന് 2 കിലോമീറ്റർ അകലെ മത്സ്യബന്ധനകേന്ദ്രമായ മരുത്തടി സ്ഥിതിചെയ്യുന്നു. കൊല്ലം കേന്ദ്രീയ വിദ്യാലയത്തിന്റെ പുതിയ ക്യാമ്പസ് രാമൻകുളങ്ങരയിൽ തുടങ്ങാൻ പദ്ധതിയുണ്ട്.

## അവലംബം

## പുറംകണ്ണികൾ
* Kollam Corporation Wards http://deepwarriors.com/kerala-election-2010-kollam-district-corporation-ward-details-results/ 

വർഗ്ഗം:കൊല്ലം ജില്ലയിലെ പട്ടണങ്ങൾ
വള്ളിക്കീഴ്

കേരളത്തിൽ കൊല്ലം ജില്ലയിലുള്ള ഒരു സ്ഥലമാണ് **വള്ളിക്കീഴ്**. ചിന്നക്കടയിൽ നിന്ന് 5 കിലോമീറ്റർ അകലെയായി കൊല്ലം നഗരത്തിന്റെ വടക്കുഭാഗത്താണ് ഈ പ്രദേശം സ്ഥിതിചെയ്യുന്നത്. കൊല്ലം കോർപ്പറേഷനാണ് ഇവിടുത്തെ ഭരണച്ചുമതല നിർവ്വഹിക്കുന്നത്.

## പ്രാധാന്യം
കൊല്ലം നഗരത്തിനു സമീപമുള്ള ഒരു പ്രധാനപ്പെട്ട പ്രദേശമാണ് വള്ളിക്കീഴ്. നീണ്ടകര മത്സ്യബന്ധന തുറമുഖത്തോടു ചേർന്നാണ് ഇത് സ്ഥിതിചെയ്യുന്നത്. വള്ളിക്കീഴിനോടു ചേർന്നുള്ള ആൽത്തറമൂടിൽ അവസാനിക്കും വിധം കൊല്ലം ബൈപാസിന്റെ നിർമ്മാണം പുരോഗമിക്കുന്നു. ഈ പ്രദേശത്തെ ഒരു പ്രധാന സ്കൂളാണ് വള്ളിക്കീഴ് ഗവൺമെന്റ് ഹയർ സെക്കന്ററി സ്കൂൾ.

## അവലംബം

വർഗ്ഗം:കൊല്ലം ജില്ലയിലെ പട്ടണങ്ങൾ
വർഗ്ഗം:കൊല്ലം കോർപ്പറേഷൻ-വാർഡുകൾ
കൊല്ലം കൻ്റോൺമെൻ്റ്

കേരളത്തിൽ കൊല്ലം ജില്ലയിലുള്ള പീരങ്കി മൈതാനത്തിനു സമീപത്തായി സ്ഥിതിചെയ്യുന്ന ഒരു പ്രദേശമാണ് **കൊല്ലം കന്റോൺമെന്റ്** () അഥവാ **ക്വയിലോൺ കന്റോൺമെന്റ്**. പതിനേഴാം നൂറ്റാണ്ടിൽ ബ്രിട്ടീഷുകാരുടെ ഒരു കന്റോൺമെന്റ് (സൈനികകേന്ദ്രം) ആയിരുന്ന ഈ പ്രദേശം ഇന്നൊരു ജനവാസ മേഖലയാണ്. ഇവിടെ ധാരാളം വ്യാപാരകേന്ദ്രങ്ങളും സർക്കാർ ഓഫീസുകളും സ്ഥിതിചെയ്യുന്നു. കന്റോൺമെന്റിനു സമീപത്തായി കൊല്ലം ജംഗ്ഷൻ തീവണ്ടിനിലയവുമുണ്ട്.

## ചരിത്രം
നൂറ്റാണ്ടുകൾക്കു മുമ്പ് തന്നെ ഫിനീഷ്യൻമാരും അറബികളും ചൈനക്കാരും കൊല്ലം തുറമുഖവുമായി വാണിജ്യബന്ധം പുലർത്തിയിരുന്നു. പതിനാറു മുതൽ പതിനെട്ടു വരെയുള്ള നൂറ്റാണ്ടുകളിൽ കൊല്ലം പോർച്ചുഗീസുകാരുടെയും ഡച്ചുകാരുടെയും ഇംഗ്ലീഷുകാരുടെയും അധീനതയിലായിരുന്നു. ബ്രിട്ടീഷ് ഭരണകാലത്ത് പ്രധാനപ്പെട്ട ചില ഓഫീസുകൾ കൊല്ലത്തുണ്ടായിരുന്നു. ഇവയുടെ സംരക്ഷണത്തിനായി കൊല്ലത്ത് ഒരു സംരക്ഷണസേനയെ വിന്യസിക്കേണ്ടതായി വന്നു. ഈ സൈന്യം താവളമടിച്ചിരുന്നത് പീരങ്കി മൈതാനത്തായിരൂന്നതിനാൽ ഈ മൈതാനത്തെ കന്റോൺമെന്റ് മൈതാനം എന്നും വിളിച്ചിരുന്നു. ബ്രിട്ടീഷുകാർ ഏർപ്പെടുത്തിയ സൈന്യത്തെ പിന്നീട് തിരുവിതാംകൂർ മഹാരാജാവിന്റെ കാവൽ സേനയിൽ ഉൾപ്പെടുത്തി.

## പ്രധാന സ്ഥാപനങ്ങൾ

* സി. കേശവൻ മെമ്മോറിയൽ ടൗൺഹാൾ - സ്വാതന്ത്ര്യസമരസേനാനിയും തിരു-കൊച്ചിയുടെ മുൻ മുഖ്യമന്ത്രിയുമായിരുന്ന സി. കേശവന്റെ പേരിൽ നാമകരണം ചെയ്തിരിക്കുന്ന ടൗൺ ഹാൾ കൊല്ലം കന്റോൺമെന്റിൽ സ്ഥിതിചെയ്യുന്നു. ഇവിടെ സി. കേശവന്റെ ഒരു പൂർണ്ണകായ പ്രതിമയും സ്ഥാപിച്ചിട്ടുണ്ട്. ടൗൺഹാളിൽ സാംസ്കാരിക സമ്മേളനങ്ങളും വിവാഹച്ചടങ്ങുകളും നടത്തിവരുന്നു.
* കൊല്ലം ആംഡ് റിസർവ് പോലീസ് ഫോഴ്സ് ക്യാമ്പ് (ഏ. ആർ. ക്യാമ്പ്)
* കൊല്ലം കോർപ്പറേഷൻ ഓഫീസ്
* കൊല്ലം പബ്ലിക് ലൈബ്രറി, സോപാനം ഓഡിറ്റോറിയം
* ശ്രീമൂലം തിരുനാൾ പാലസ് (എസ്.എം.പി. പാലസ്)
* ലാൽ ബഹദൂർ ശാസ്ത്രി സ്റ്റേഡിയം
* കൊല്ലം പാസ്പോർട്ട് സേവാകേന്ദ്രം
* അൽമനാമ സൂപ്പർ മാർക്കറ്റ്

## അവലംബം

വർഗ്ഗം:കൊല്ലം ജില്ലയിലെ പട്ടണങ്ങൾ
വർഗ്ഗം:കൊല്ലം കോർപ്പറേഷൻ-വാർഡുകൾ
കാട്ടുമുല്ല

ഒലിയേസീ സസ്യകുടുംബത്തിൽപ്പെട്ട പടർന്നു കയറുന്ന കുറ്റിച്ചെടിയാണ് **കാട്ടുമുല്ല** അഥവ **വനമല്ലിക**.(ശാസ്ത്രീയ നാമം:*Jasminum angustifolium*) ഇന്ത്യൻ ഉപഭൂഖണ്ഡം, ആൻഡമാൻ ദ്വീപുകൾ, ശ്രീലങ്ക എന്നിവിടങ്ങളിൽ സ്വദേശിയാണ്. നിത്യഹരിതമായ ഈ ചെടിയുടെ ഇളം തണ്ടുകളിൽ സൂക്ഷ്മമായ രോമങ്ങൾ കാണാം. ഇലകൾ സമ്മുഖമായി വിന്യസിച്ചിരിക്കുന്നു. ഇലഞെട്ടുകളിൽ നേരിയ രോമങ്ങളുണ്ട്. എതിർവശത്തുള്ള ഇലകളുടെ ഞെട്ടുകൾ ചേർന്ന് തണ്ടിനു ചുറ്റും ചെറിയ ഒരു വരമ്പ് ഉണ്ടാക്കുന്നു. 3 പൂക്കൾ വരെ വശങ്ങളിലുള്ള ശാഖകളുടെ അഗ്രത്തായി വിരിയുന്നു. നക്ഷത്രാകൃതിയിൽ വെളുത്ത സുഗന്ധമുള്ള പൂവിന്റെ കുഴലിന് പിങ്ക് കലർന്ന നിറമാണ്. കായകൾ ജോഡികളായി കാണപ്പെടുന്ന ബെറികളാണ്. പഴുക്കുമ്പോൾ കറുത്ത നിറം.
## മറ്റുഭാഷകളിലുള്ള പേരുകൾ
 • ഇംഗ്ലീഷ്: Wild jasmine
 • ഹിന്ദി: बनमल्लिका ബനമല്ലിക
 • തമിഴ്: പിത്തികം / പിച്ചിപ്പൂ
 • തെലുങ്ക്: അടവിമല്ലി
 • കന്നട: കാനനമല്ലിക, അടവിമല്ലിഗെ
 • സംസ്കൃതം: वनमल्लिका
 • സിംഹള: വാൽ പിച്ഛ, വാൽ സമൻപിഛ, സമൻ പിച്ഛ
## അവലംബം

വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ജാസ്മീനം
വർഗ്ഗം:ഒലിയേസീ
വർഗ്ഗം:ലാമിയേൽസ്
വർഗ്ഗം:ആസ്റ്റെറൈഡ്സ്
വർഗ്ഗം:കേരളത്തിലെ സസ്യജാലം
പലസ്തീനിലെ വിദ്യാഭ്യാസം

പലസ്തീൻ ഒരു സ്വതന്ത്രരാഷ്ട്രമായിട്ടല്ല നിലനിൽക്കുന്നത്. എങ്കിലും അവിടെ ഒരു വിദ്യാഭ്യാസ മന്ത്രാലയം നിലവിലുണ്ട്.ഗാസ, വെസ്റ്റ് ബാങ്ക് എന്നിവിടങ്ങളാണ് ഇവിടെ പരാമർശിക്കുന്നത്. കുട്ടികളുടെ സ്കൂളിൽചെരുന്ന നിരക്ക് ലോകത്തെ മറ്റിടങ്ങളുടെ പോലെ വളരെ മുൻപന്തിയിലാണ്. 2003ലെ സർവ്വേ പ്രകാരം, അവിടത്തെ ചെറുപ്പക്കാർ, 10 മുതൽ 24 വരെ പ്രായമുള്ളവർ വിദ്യാഭ്യാസം അവരുടെ ആദ്യ പ്രയോരിട്ടി ആയി കരുതുന്നതായി കണ്ടെത്തി. പലസ്തീനിലെ യുവാക്കളുടെ സാക്ഷരതാനിരക്ക് 98.2% ആണ്. എന്നാൽ, ദേശീയ സാക്ഷരതാനിരക്ക്, 91.1 ആണ്. 
ഉന്നതവിദ്യാഭ്യാസത്തിലുള്ള കുട്ടികളുടെ എണ്ണം, 46.2% ആണ്. ഇതും ലോകത്തിലെ മികച്ച നിരക്കാണ്.
## വിദ്യാഭ്യാസ സംവിധാനം
## വിദ്യാഭ്യാസ മാനെജുമെന്റ്

വർഗ്ഗം:വിദ്യാഭ്യാസം രാജ്യം തിരിച്ച്
കടപ്പാക്കട

കേരളത്തിൽ കൊല്ലം ജില്ലയിലുള്ള ഒരു ജംഗ്ഷനാണ് **കടപ്പാക്കട**. കൊല്ലം - തിരുമംഗലം ദേശീയപാത 744 ഉം ആശ്രാമം ലിങ്ക് റോഡും സന്ധിക്കുന്നത് കടപ്പാക്കടയിൽ വച്ചാണ്. ദേശീയപാതകളിലൂടെയുള്ള ഗതാഗത തിരക്ക് കുറയ്ക്കുവാനായി കടപ്പാക്കട വഴി വാഹനങ്ങൾ തിരിച്ചുവിടാറുണ്ട്. ഉളിയക്കോവിൽ, ആശ്രാമം, അമ്മൻനട, പോളയത്തോട് എന്നിവയാണ് കടപ്പാക്കടയ്ക്കു സമീപമുള്ള പ്രദേശങ്ങൾ. ഏകദേശം 2.2 കിലോമീറ്റർ അകലെയായി കൊല്ലം ജംഗ്ഷൻ തീവണ്ടിനിലയവുമുണ്ട്.

## പദ്ധതികൾ
കടപ്പാക്കട ജംഗ്ഷനിൽ അടിപ്പാത നിർമ്മിക്കുന്നതു സംബന്ധിച്ച് നാഷണൽ ട്രാൻസ്പോർട്ടേഷൻ പ്ലാനിംഗ് ആൻഡ് റിസർച്ച് സെന്റർ (NATPAC) ഒരു സർവ്വേ നടത്തിയിട്ടുണ്ട്. 2014 ഫെബ്രുവരിയിൽ കൊച്ചിയിൽ നടന്ന 'പാട്നർ കേരള' എന്ന നിക്ഷേപക സംഗമത്തിൽ കടപ്പാക്കട ജംഗ്ഷന്റെ വികസനം സംബന്ധിച്ച് കൊല്ലം ഡെവലപ്മെന്റ് അതോറിറ്റി ഒരു പദ്ധതി അവതരിപ്പിച്ചിരുന്നു. കേന്ദ്രസർക്കാരിന്റെ 'അർബൻ 2020' പ്രോജക്ടിന്റെ ഭാഗമായി കടപ്പാക്കടയിൽ 14 മീറ്റർ വീതിയുള്ള ഒരു മേൽപ്പാലം നിർമ്മിക്കുവാൻ തീരുമാനിച്ചിട്ടുണ്ട്. 100 കോടി രൂപയാണ് ചെലവു പ്രതീക്ഷിക്കുന്നത്.

## പ്രധാന സ്ഥാപനങ്ങൾ
* എസ്.ബി.ടി. സോണൽ ഓഫീസ്
* ഹോട്ടൽ സീ പേൾ
* നന്ദിലത്ത് ജി - മാർട്ട്
* ധന്യ, രമ്യ തീയറ്ററുകൾ
* ശങ്കേഴ്സ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്
* നായേഴ്സ് ഹോസ്പിറ്റൽ
* മലയാള മനോരമ ഓഫീസ്
* കടപ്പാക്കട സ്പോർട്സ് ക്ലബ്ബ്
* ജനയുഗം പ്രസ്
*ഉപാസന ഹോസ്പിറ്റൽ
## ചിത്രശാല

File:Volkswagen Service Centre, Kollam.jpg|കടപ്പാക്കടയ്ക്കു സമീപമുള്ള വോക്സ്വാഗൺ സർവീസ് സെന്റർ
File:British Residency in Kollam.jpg|[ആശ്രാമത്തുള്ള [ആശ്രാമം ബ്രിട്ടീഷ് റെസിഡൻസി|ബ്രിട്ടീഷ് റെസിഡൻസി
File:View of Asramam Maidan, Kollam.jpg|ആശ്രാമം മൈതാനം
File:British Residency in Asramam, Kollam.jpg|ആശ്രാമം ബ്രിട്ടീഷ് റെസിഡൻസി
File:Kadappakada Junction, Kollam.jpg|കടപ്പാക്കട ജംഗ്ഷൻ


## അവലംബം

## പുറംകണ്ണികൾ

വർഗ്ഗം:കൊല്ലം ജില്ലയിലെ പട്ടണങ്ങൾ
വർഗ്ഗം:കൊല്ലം കോർപ്പറേഷൻ-വാർഡുകൾ
ഹൃദയത്തിന്റെ നിറങ്ങൾ

നീലയുടെ ബാനറിൽ നാഗവള്ളി കഥയും തിരക്കഥയും എഴുതി, പി. സുബ്രഹ്മണ്യം സംവിധാനം ചെയ്യുകയും നിർമ്മിക്കുകയും ചെയ്ത ചിത്രമാണ്***ഹൃദയത്തിന്റെ നിറങ്ങൾ***.മധു,തിക്കുറിശ്ശി,രാഘവൻ,ഉണ്ണിമേരി മുതലായവർ നടിച്ച് ഈ ചിത്രത്തിന്റെ സംഗീതം ജി. ദേവരാജൻ ചെയ്തിരിക്കുന്നു. ഗാനരചന ശ്രീകുമാരൻ തമ്പി ആണ്  The film was a remake of Tamil film *[[Naanum Oru Penn]]*.

## അഭിനേതാക്കൾ
*മധു
*തിക്കുറിശ്ശി
*രാഘവൻ
*ഉണ്ണിമേരി
*ജയപ്രഭ
*മല്ലിക സുകുമാരൻ

## പാട്ടരങ്ങ്
ശ്രീകുമാരൻ തമ്പി എഴുതി  ജി. ദേവരാജൻ ഈണമിട്ട പാട്ടുകളാണിതിൽ

## References

## External links
* 

വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ
വർഗ്ഗം:1979-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:നാഗവള്ളി ആർ.എസ്. കുറുപ്പ് കഥയും തിരക്കഥയും രചിച്ച ചലച്ചിത്രങ്ങൾ
വർഗ്ഗം:എൻ എ താര ഛായാഗ്രഹണം ചെയ്ത ചലച്ചിത്രങ്ങൾ
വർഗ്ഗം:പി. സുബ്രഹ്മണ്യം നിർമ്മിച്ച ചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:തമ്പി-ദേവരാജൻ ഗാനങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
കൊലകൊമ്പൻ (ചലച്ചിത്രം)

| released       = 
| country        = India
| language       = Malayalam
}}

രാജകല ഫിലിംസിന്റെ ബാനറിൽ ജെ. ശശികുമാർ നിർമ്മാണവും സംവിധാനം നിർവ്വഹിച്ച് 1983 ൽ പുറത്തിറങ്ങിയ ഒരു മലയാളചലച്ചിത്രമാണ് **കൊലകൊമ്പൻ.** എ.ഡി രാജൻ കഥയും സംഭാഷണമെഴുതിയി ചിത്രത്തിന്റെ തിരക്കഥ പാപ്പനംകോട് ലക്ഷ്മണൻറേതായിരുന്നു. സൂരി ഫിലിംസ് ആണ് ചിത്രത്തിന്റെ വിതരണം ഏറ്റെടുത്തത്. മോഹൻലാൽ, മേനക, എം.ജി. സോമൻ, പ്രതാപചന്ദ്രൻ മുതലായവർ പ്രധാന കഥാപാത്രങ്ങളെ അവതരിപ്പിച്ച ഈ ചിത്രത്തിലെ ഗാനങ്ങൾക്ക് ഈണം നൽകിയത് ജോൺസൺ ആയിരുന്നു. ചിത്രത്തിൻറെ ഗാനരചന എ.ഡി രാജൻ നിർവ്വഹിച്ചു.

## അഭിനേതാക്കൾ

## ഗാനങ്ങൾ
ഈ ചിത്രത്തിലെ എ.ഡി രാജൻ രചിച്ച ഗാനങ്ങൾക്ക് ജോൺസൺ സംഗീതം പകർന്നിരിക്കുന്നു

## അവലംബം

## പുറത്തേക്കുള്ള കണ്ണികൾ
* 
## പടം കാണുക
കൊലകൊമ്പൻ1983

വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:1983-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ
വർഗ്ഗം:പാപ്പനംകോട് ലക്ഷ്മണൻ തിരക്കഥ എഴുതിയ ചലച്ചിത്രങ്ങൾ
വർഗ്ഗം:എൻ എ താര ഛായാഗ്രഹണം ചെയ്ത ചലച്ചിത്രങ്ങൾ
വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
ഏഴാം കടലിനക്കരെ

എൻ. ജോണിൻ്റെ നിർമ്മാണത്തിൽ1979 ൽ ഐ.വി. ശശി സംവിധാനം ചെയ്ത് പുറത്തിറങ്ങിയ ഒരു മലയാള സിനിമയാണ് **എഴാം കടലിനക്കരെ**. ചിത്രത്തിലെ പ്രധാന അഭിനേതാക്കൾ എം.ജി. സോമൻ, കെ.ആർ. വിജയ, സീമ, രവികുമാർ, വിധുബാല, പി. ഭാസ്കരൻ, ഹെൻറി മാർസൽ, ജനാർദ്ദനൻ എന്നിവരായിരുന്നു. ചിത്രത്തിൻ്റെ സംഗീതം നിർവഹിച്ചിരിക്കുന്നത് എം.എസ്. വിശ്വനാഥനായിരുന്നു. വടക്കേ അമേരിക്കയിൽ ചിത്രീകരിക്കപ്പെട്ട ആദ്യത്തെ മലയാള ചിത്രമായ ഇതിൻ്റെ പ്രധാന ലൊക്കേഷൻ മാൻഹട്ടൻ ആയിരുന്നു. കാനഡയിലെ ഒണ്ടാറിയോയിലെ നയാഗ്ര വെള്ളച്ചാട്ടത്തിനടുത്താണ് ചിത്രത്തിലെ "സുരലോക ജലധാര" എന്ന ഗാനം ചിത്രീകരിക്കപ്പെട്ടത്. ഐ.വി. ശശി തന്നെ സംവിധാനം ചെയ്ത ഒരേ വാനം ഒരേ ഭൂമി എന്ന തമിഴ് ചിത്രത്തിൻ്റെ റീമേക്കായിരുന്നു ഈ ചിത്രം.

## കഥാസാരം
ലിസി ഹോസ്പിറ്റലിലെ ഒരു നേഴ്സായിരുന്നു ലക്ഷ്മി (കെ.ആർ.വിജയ) – റിട്ടയേഡ് അദ്ധ്യാപകൻ കരുണാകരൻ്റെ (പി. ഭാസ്കരൻ) മകൾ. ബി എ പാസ്സായി തൊഴിലില്ലാതെ നിൽക്കുന്ന ചന്ദ്രൻ (രവികുമാർ) - ട്യൂട്ടോറിയൽ കോളേജിൽ പഠിക്കുന്ന ലത (റീന 

എറണാകുളത്ത് ഒരു ടൂറിസ്റ്റു ടാക്സി ഡ്രൈവറായിരുന്നു സോമൻ (എം.ജി. സോമൻ). അമേരിക്കൻ ടൂറിസ്റ്റ് മിസ്റ്റർ വില്യംസിനെ സോമൻ്റെ സേവനവും പെരുമാറ്റവും ആകർഷിച്ചു. അമേരിക്കയിലേക്ക് തിരികെ പോയ അവസരത്തിൽ വില്യംസ് സോമനെ അമേരിക്കയിലേക്ക് ക്ഷണിച്ചു. സോമൻ ആ ക്ഷണം മറന്നെങ്കിലും വില്യംസ് മറന്നില്ല. ഒരു സുപ്രഭാതത്തിൽ വിസയ്ക്കുള്ള കടലാസുകൾ , ന്യൂയോർക്കിലേക്കുള്ള ടിക്കറ്റ് എന്നിവയെല്ലാം ഒരു പോസ്റ്റ്കവറിൽ വന്നെത്തിയപ്പോൾ സോമൻ അമ്പരന്നു പോയി. അങ്ങനെ സോമനും ഏഴാം കടലിനക്കരെ എത്തിച്ചേർന്നു. ന്യൂയോർക്കിൻ്റെ വർണ്ണപ്പൊലിമയിൽ കണ്ണഞ്ചിപ്പോയ സോമൻ, വില്യംസിൻ്റെ മരണ വാർത്ത കേട്ടു ഞെട്ടിപ്പോയി. തികച്ചും അപരിചിതമായ മഹാനഗരം. ആൾക്കൂട്ടത്തിൽ ഒറ്റപ്പെട്ടവനെപ്പോലെ അയാൾ ഇതികർത്തവ്യതാമൂഢനായി. ഏതു തൊഴിലിനും മാന്യത കല്പിക്കുകയും നല്ല വേതനം കിട്ടുകയും ചെയ്യുന്ന ഒരു രാജ്യത്ത് പല തൊഴിലുകൾ ചെയ്ത് സോമൻ ജീവിച്ചു.

ലതയുടെ വിവാഹത്തിനു നാട്ടിലെത്തിയ ലക്ഷ്മി, നേഴ്സിംഗ് പാസ്സായ ഇളയ അനുജത്തി സീതയെയും കൊണ്ടാണ് തിരിച്ച് ന്യൂയോർക്കിലേക്ക് പോയത്. സീത വളരെപ്പെട്ടെന്നു തന്നെ പാശ്ചാത്യ സംസ്കാരത്തിനു അടിമയായി തീർന്നു. കൂട്ടുകാരോടൊപ്പം ആടിയും പാടിയും യൗവനത്തിൻ്റെ ലഹരി അവൾ ആവോളം നുകർന്നു. ലക്ഷ്മിയോടു പൊരുത്തപ്പെടുവാൻ കഴിയാതെ അവൾ തനിയെ താമസം തുടങ്ങി. സീതയുടെ മാദകത്വം ഒരു ചെറുപ്പക്കാരനെ ബലാത്സംഗത്തിൻ്റെ വക്കോളമെത്തിച്ചു. ഭാഗ്യത്തിനു അവളെ രക്ഷിക്കാൻ സോമൻ എത്തി.

ഒരു സുപ്രഭാതത്തിൽ ലക്ഷ്മിയുടെ സഹോദരൻ ചന്ദ്രനും ന്യൂയോർക്കിൽ എത്തി. ഉറങ്ങാത്ത ആ മഹാനഗരത്തിൽ ചന്ദ്രനെ ആകർഷിച്ചതു നൃത്തശാലകളും ചൂതാട്ട കേന്ദ്രങ്ങളുമായിരുന്നു. കടം വാങ്ങിയുള്ള ചൂതാട്ടം ചന്ദ്രനെ ഒടുവിൽ നിക്കോളാസെന്ന മാഫിയാത്തലവൻ്റെ വലയിൽ വീഴ്ത്തി. കാറുകളുടെ ശ്മശാനം എന്നറിയപ്പെടുന്ന ജങ്ക് യാർഡിലെ ക്രഷിംഗ് യന്ത്രത്തിലേക്ക് മനുഷ്യനെ ജീവനോടെ വലിച്ചെറിയുന്ന നിക്കോളാസിൻ്റെ പിടിയിൽ നിന്നും ചന്ദ്രൻ രക്ഷപ്പെടുമോ ? ചന്ദ്രൻ്റെ ഫോട്ടോ കണ്ടപ്പോൾ സോമൻ എന്തിനാണു ഞെട്ടിയത് ? ന്യൂയോർക്കിലെ തിരക്കേറിയ സെൻ‌ട്രൽ പാർക്കിൻ്റെ മദ്ധ്യത്തിലൂടെ ഒരു കൂട്ടം ചെറുപ്പക്കാർ എന്തിനാണു സീതയെ തുരത്തി ഓടിച്ചത് ? ഡോക്ടർ ജാക്സൻ്റെ പ്രേമാഭ്യർത്ഥനയുടെ അന്ത്യമെന്ത് ?? സംഭവ ബഹുലവും ജിജ്ഞാസാ ഭരിതവുമായ ഈ ചോദ്യങ്ങൾക്കുത്തരമാണു ഏഴാം കടലിനക്കരെ എന്ന സിനിമ.

## അഭിനേതാക്കൾ

*പി. ഭാസ്കരൻ
*ഹെൻട്രി മാർസൽ
*ജനാർദ്ദനൻ
*ജോ വാഷിംഗ്ടൺ
*കെ.ആർ. വിജയ
*എം.ജി. സോമൻ - സോമൻ
*പത്മിനി
*രവികുമാർ
*റീന
*സീമ
*വിധുബാല

## ഗാനങ്ങൾ
ഈ ചിത്രത്തിലെ പി. ഭാസ്‌കരൻ എഴുതിയ ഗാനങ്ങൾക്ക് എം. എസ്. വിശ്വനാഥനാണ് സംഗീതം നൽകിയത്.

## അവലംബം
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
ഐപിടി ആന്റ് ജിപിടിസി

ഷൊർണൂർ കുളപ്പുള്ളിയിൽ സ്ഥിതി ചെയ്യുന്ന ഗവൺമെന്റ് പോളി ടെക്നിക്ക് ആണ് ഐ.പി.ടി ആന്റ് ജി.പി.ടി.സി. (Institute Of Printing Technology and Government Poly technique Collage, Shoranur). 

## സ്ഥാപനം
1967 ൽ സ്ഥാപിച്ച കോളേജ് കേരള ടെക്നിക്കൽ എജ്യുക്കേഷൻ ഡിപാർട്ട്മെന്റിന്റെ കീഴിൽ പ്രവർത്തിക്കുന്നു. ഷൊർണൂർ റെയിൽവേ സ്റ്റേഷന് വടക്കുഭാഗത്തായി 33 ഏക്കർ കോമ്പൗണ്ടിലാണ് കോളേജ് സ്ഥിതി ചെയ്യുന്നത്.

## കോഴ്സുകൾ
* പ്രിന്റിംഗ് ടെക്നോളജി
* കമ്പ്യൂട്ടർ എഞ്ചിനീയറിംഗ്
* ഇലക്ട്രോണിക്സ് എഞ്ചിനീയറിംഗ്

## സൗകര്യങ്ങൾ
* ലൈബ്രറി
* സെൻട്രൽ കമ്പ്യൂട്ടിംങ് ഫിസിലിറ്റി
* ലാഗ്വേജ് ലാബ്
* സെമിനാർ ഹാൾ
* ഓഡിറ്റോറിയം
* ബോയ്സ് ഹോസ്റ്റൽ
* ഗേൾസ് ഹോസ്റ്റൽ
* കാന്റീൻ
* ലബോറട്ടറീസ്
* കമ്പ്യൂട്ടർ ലാബ്സ്
* സ്പോർട്സ് ഫസിലിറ്റീസ്
* നാഷ്ണൽ സർവീസ് സ്കീം
* നാഷ്ണൽ കേഡറ്റ് കോർപ്സ്
* ഐ.ഇ.ഡി.സി

## അവലംബം

വർഗ്ഗം:കേരളത്തിലെ പോളിടെൿനിക്കുകൾ
ഉയരങ്ങളിൽ

**ഉയരങ്ങളിൽ** 1984 ൽ പുറത്തിറങ്ങിയ ഐ.വി. ശശി സംവിധാനം ചെയ്ത ഒരു മലയാള ത്രില്ലർ ചലച്ചിത്രമാണ്. എസ്. പാവമണി നിർമ്മിച്ച് ഈ ചിത്രത്തിൻറെ രചന എം.ടി. വാസുദേവൻ നായരായിരുന്നു. മോഹൻലാൽ, നെടുമുടി വേണു, റഹ്മാൻ, കാജൽ കിരൺ, സ്വപ്ന, രതീഷ് എന്നിവരാണ് ഈ ചിത്രത്തിൽ പ്രധാനവേഷങ്ങളിൽ അഭിനയിച്ചിരിക്കുന്നത്.

## അഭിനേതാക്കൾ

* മോഹൻലാൽ 		: പി.കെ. ജയരാജൻ 
* റഹ്മാൻ	: ചന്ദ്രൻ
* നെടുമുടി വേണു		: ജോണി 
* കാജൽ കിരൺ 		: ദേവി മേനോൻ
* സ്വപ്ന 		: പത്മ 
*ബാലൻ കെ നായർ : പോലീസ് സുപ്രടണ്ട്
* രതീഷ് 		: സബ് ഇൻസ്പെക്ടർ രവി
* തിലകൻ 		: സർക്കിൾ ഇൻസ്പെക്ടർ കുറുപ്പ് 
* ജഗതി ശ്രീകുമാർ		: പിള്ള
* ബഹദൂർ 		: ശങ്കരൻ നായർ (കോൺസ്റ്റബിൾ)
*കെ പി ഉമ്മർ   : എസ്റ്റേറ്റ്‌ ചെയർമാൻ
* ജനാർദ്ദനൻ 	:ഏ.കെ.മേനോൻ(എസ്റ്റേറ്റ്‌മാനേജർ)
* വിജി
* കെ.പി.എ.സി. അസീസ്
* പി.കെ. എബ്രഹാം
* ടി.പി. മാധവൻ
* സത്യകല
*പ്രതാപചന്ദ്രൻ : വൈദികൻ

## സൌണ്ട് ട്രാക്ക്
ഈ ചിത്രത്തിൽ ബിച്ചു തിരുമല എഴുതിയ ഗാനങ്ങൾക്ക് ശ്യാം സംഗീതം നൽകിയിരുന്നു.

## അവലംബം

## പുറത്തേക്കുള്ള കണ്ണികൾ
*

വർഗ്ഗം:റഹ്‌മാൻ അഭിനയിച്ച മലയാള ചലച്ചിത്രങ്ങൾ
വർഗ്ഗം:രതീഷ് അഭിനയിച്ച മലയാള ചലച്ചിത്രങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
ഒരിക്കൽ കൂടി (ചലച്ചിത്രം)

1981ൽ വിലാസിനി കഥയും തിരക്കഥയും എഴുതി ഐ.വി.ശശി സംവിധാനം ചെയ്ത് മലയാള ചലചിത്രമാണ് **ഒരിക്കൽ കൂടി**.മധു, കവിയൂർ പൊന്നമ്മ, സുകുമാരി, ലക്ഷ്മി എന്നിവരാണ് മുഖ്യ വേഷങ്ങളിൽ എത്തുന്നത്. ശ്യാം ആണ് പശ്ചാതല സംഗീതം സൃഷ്ടിച്ചത്സ്ര

ചന്ദ്രൻ (മധു) അവിവാഹിതനായ ഉദ്യോഗസ്ഥൻ.വിവാഹത്തിന്റെ അന്ന് പ്രതിശ്രുത വധു ഒളിച്ചോടിപ്പോയതിനാൽ വിവാഹം വേണ്ടെന്നു വച്ചിരിക്കുന്നു.താറുമാറായി കിടക്കുന്ന കൺസ്ട്രക്ഷൻ കമ്പനിയുടെ മേധാവിയായെത്തി കമ്പനി നേരെ ആക്കാൻ ശ്രമിക്കുന്നു.അവിടത്തെ പ്രധാന ഉദ്യോഗസ്ഥയായ മിസ്സിസ് ദാസ്‌ (ലക്ഷ്മി) എല്ലാക്കാര്യത്തിലും കൂടെ നിൽക്കുന്നു.ഒടുവിൽ അത് തനിക്കു പണ്ട് വിവാഹം ആലോചിച്ച  പെണ്ണ്  തന്നെയാണെന്ന് തിരിച്ചറിയുന്നു.ഒരുമിക്കുന്നു.കമലിന്റെ അയാൾ കഥയെഴുതുകയാണ് എന്ന സിനിമയുടെ പ്രമേയവുമായി സാമ്യം ഉണ്ട്.

.

## അഭിനേതാക്കൾ

*മധു
*സുകുമാരി
*കവിയൂർ പൊന്നമ്മ
*ലക്ഷ്മി
*ശങ്കരാദി
*ശ്രീലത
*സുകുമാരി
*ബേബി പ്രിയ
*ജീ.കെ. പിള്ള
*കുഞ്ചൻ
*കുട്ട്യേടത്തി വിലാസിനി
*പറവൂർ ഭരതൻ
*പ്രതിമ
*രവി മേനോൻ (നടൻ)
*രവികുമാർ
*രേണുചന്ദ്ര

## അവലംബം

## പുരത്തേക്കുള്ള കണ്ണികൽ
* 

വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:1981-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
ഫലെനോപ്സിസ് ഡെലിഷ്യോസ

ഇന്ത്യൻ ഉപഭൂഖണ്ഡത്തിലും മലീഷ്യയിലും നിത്യഹരിത വനങ്ങളിലും അർദ്ധ നിത്യഹരിത വനങ്ങലിലും കണ്ടുവരുന്ന ഓർക്കിഡേസീ കുടുംബത്തിലെ ഒരു ഓർക്കിഡ് സ്പീഷീസാണ് ***ഫാലയെനോപ്സിസ് ഡെലിഷ്യോസ***(*Phalaenopsis deliciosa*). നീലിയാർ കോട്ടത്ത് ഈ ഓർക്കിഡ് കണ്ടുവരുന്നു.

തണ്ടിനോടടുത്ത് വീതി കുറഞ്ഞും അഗ്രഭാഗത്തേക്ക് വീതി കൂടിയും അരികുകൾ തരംഗാകൃതിയിൽ ഉള്ള മിനുസമുള്ള 15×3 സെ.മീ വലിപ്പമുള്ള ഇലകളാണ് ഇതിനുള്ളത്. ദലങ്ങളും വിദളങ്ങളും മങ്ങിയ പിങ്ക് നിറത്തിലുള്ളവയാണ്. ചുണ്ടുകളിൽ വെളുപ്പിൽ കടുംപിങ്ക് വരകളുണ്ട്.
## ചിത്രശാല

പ്രമാണം:Phalaenopsis deliciosa.jpg|ഫലേനോപ്സിസ് ഡെലിഷ്യോസ- നീലിയാർകോട്ടത്ത് നിന്നും


## അവലംബം

## പുറത്തേക്കുള്ള കണ്ണികൾ
 
* 

വർഗ്ഗം:ഓർക്കിഡുകൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:സപുഷ്പികൾ
വർഗ്ഗം:ഓർക്കിഡേസീ
വർഗ്ഗം:കേരളത്തിലെ സസ്യജാലം
മലീഷ്യ

ഭൂമദ്ധ്യരേഖയുമായും ഇന്തോമലയ എക്കോസോണിന്റെയും ആസ്ത്രലേഷ്യ എക്കോസോണിന്റെയും അതിർത്തികളുമായും കൂടിപ്പിണഞ്ഞു കിടക്കുന്ന ജൈവഭൂമിശാസ്ത്രപരമായ പ്രദേശമാണ് മലീഷ്യ. മലായ് ഉപദ്വീപ്, മലായ് ആർക്കിപ്പിലാഗോ എന്നിവ ഉൾപ്പെടുന്ന പ്രദേശമാണിത്.

വർഗ്ഗം:ജൈവഭൂമിശാസ്ത്രം
അയുത്തായ ചരിത്ര ഉദ്യാനം

തായ്ലന്റിലെ അയുത്തായ രാജ്യവംശത്തിന്റെ തലസ്ഥാനമായിരുന്ന  അയുത്തായ നഗരത്തിന്റെ ശേഷിപ്പുകളുള്ള പ്രദേശമാണ്  **അയുത്തായ [[Historical parks of Thailand|ചരിത്ര ഉദ്യാനം]]** ( (Pronunciation)) എന്ന് അറിയപ്പെടുന്നത്. 1351-ൽ അയുത്തായ രാജാവായിരുന്ന രാമാഥിബോധി ഒന്നാമനാണ് ഈ നഗരം സ്ഥാപിച്ചത്. 1569-ൽ ഈ നഗരത്തെ ബർമ്മക്കാർ അധീനതയിലാക്കി. വിലപിടിപ്പുള്ള പല വസ്തുക്കൾക്കും, കലാസൃഷ്ടികൾക്കുമെല്ലാം ഈ കാലയളവിൽ നാശം സംഭവിക്കുകയുണ്ടായി." 1767-ൽ ബർമീസ് സേന, നഗരത്തെ തകർത്തുകളയുകയാണ് ഉണ്ടായത്.

1969 -ൽ തായ്‌ലാന്റ്റിലെ ലളിതകലാ വിഭാഗം ഈ നഗരത്തിലെ കലാസൃഷ്ടികളെ പുനഃരുദ്ധരിക്കാനുള്ള ശ്രമം തുടങ്ങിയിരുന്നു. പിന്നീട് 1976-ൽ ഈ പ്രദേശത്തിന് ചരിത്ര ഉദ്യാന പദവി ലഭിച്ചതോട്കൂടി ഈ പുനഃരുദ്ധാരണ പ്രവർത്തനങ്ങൾ കൂടുതൽ ഊർജ്ജിതമായി. ചരിത്ര നഗരത്തിന്റെ ഒരു ഭാഗത്തെ, 1991-ൽ യുനെസ്കോ  ലോകപൈതൃക പട്ടികയിൽ ഉൾപ്പെടുത്തി.

## ചിത്രശാല

പ്രമാണം:Templo Phra Si Sanphet, Ayutthaya, Tailandia, 2013-08-23, DD 02.jpg|വാഥ് ഫ്രാ ശ്രീ സൻഫേത്
പ്രമാണം:Templo Mahathat, Ayutthaya, Tailandia, 2013-08-23, DD 08.jpg|വാഥ് മഹാത്താത്ത്
പ്രമാണം:ワット・ラーチャブーラナ.JPG|വാഥ് രത്ചബുരാന
പ്രമാണം:Templo Yanasen, Ayutthaya, Tailandia, 2013-08-23, DD 02.jpg|വാഥ് യാനാസെൻ
പ്രമാണം:Templo Phra Ram, Ayutthaya, Tailandia, 2013-08-23, DD 04.jpg|വാഥ് ഫ്രാ റാം
പ്രമാണം:Templo Thammikarat, Ayutthaya, Tailandia, 2013-08-23, DD 08.jpg|വാഥ് തമികരാഥ്
പ്രമാണം:Historic City of Ayutthaya-111233.jpg|ബുദ്ധശിരസ്സ്
പ്രമാണം:Historic City of Ayutthaya-111235.jpg|തകർക്കപ്പെട്ട ഒരു വിഗ്രഹം
പ്രമാണം:Historic City of Ayutthaya-111237.jpg|ശിരസ്സ് നഷ്ടപ്പെട്ട ശില്പങ്ങൾ
പ്രമാണം:Historic City of Ayutthaya-111239.jpg|അയുത്തായ ചരിത്ര ഉദ്യാനം


## ഇതും കാണുക
* അയുത്തായ രാജ്യം

## അവലംബം
കൊർസാകോഫ്സ് സിൻഡ്രോം

കൊർസാക്കോഫ്സ് സിൻഡ്രോം അഥവാ വെർണിക്-കൊർസാക്കോഫ് സിൻഡ്രോം എന്നത് മസ്തിഷ്കത്തെ ബധിക്കുന്ന രോഗമാണ്. തയാമിൻ അഥവാ ബി 1 എന്ന ജീവകത്തിന്റെ അഭാവം മൂലം ഉണ്ടാകുന്ന അസുഖമാണിത്. ഉയർന്ന അളവിൽ മദ്യം അകത്താക്കുന്നത് ഇതിന് കാരണമായി കരുതുന്നു. പുതിയ ഓർമ്മകൾ സൃഷ്ടിക്കുന്നതിന് കഴിയാതെ വരികയോ പുതിയ ലക്ഷ്യങ്ങൾ നിർമ്മിക്കുന്നതിന് സാധ്യമാകാതെ വരികയോ നിലവിലുള്ള ഓർമ്മകൾ നശിക്കുകയോ ചെയ്യുന്നതിന് ഈ രോഗം കാരണമാകുന്നു.
മസ്തിഷ്കത്തിലെ തലാമസ് എന്ന ഭാഗത്തും ഹൈപ്പോതലാമസിലെ മാമില്ലറി ബോഡികൾ എന്ന ഭാഗത്തും നാഡീകോശങ്ങൾ നശിപ്പിക്കപ്പെടുന്നതാണ് ഇതിന് കാരണം.
## അവലംബം
{reflist]
http://www.human-memory.net/disorders_korsakoffs.html

വർഗ്ഗം:മസ്തിഷ്ക സംബന്ധിയായ രോഗങ്ങൾ
വെള്ളാവ്

ലഘുചിത്രം|മുച്ചിലോട്ട് പാലം

കണ്ണൂർ ജില്ലയിലെ പരിയാരം ഗ്രാമപഞ്ചായത്തിൽ സ്ഥിതിചെയ്യുന്ന ഒരു ഗ്രാമമാണ് വെള്ളാവ്.

## സ്ഥലം
വെള്ളാവ് നദിയുടെ (കുപ്പം നദിയെന്നറിയപ്പെടുന്നു) തീരത്താണ് വെള്ളാവ് ഗ്രാമം സ്ഥിതിചെയ്യുന്നത്. വടക്ക് മാവിച്ചേരിയും തെക്ക് താലോറയും കിഴക്ക് നെല്ലിപ്പറമ്പും പടിഞ്ഞാറ് കുറ്റിയേരിയുമാണ് വെള്ളാവിന്റെ അതിരുകൾ.

## അവലംബങ്ങൾ

## പുറത്തേക്കുള്ള കണ്ണികൾ
* Muchilottu Bhagavathi's Story
വർഗ്ഗം:പശ്ചിമഘട്ടത്തിലെ ജനവാസകേന്ദ്രങ്ങൾ
വർഗ്ഗം:കണ്ണൂർ ജില്ലയുടെ ഭൂമിശാസ്ത്രം
വർഗ്ഗം:കണ്ണൂർ ജില്ല
അസീം താന്നിമൂട്

കേരളീയനായ ഒരു കവിയാണ് **അസീം താന്നിമൂട്**. തിരുവനന്തപുരം ജില്ലയിലെ 
നെടുമങ്ങാടിനു സമീപം താന്നിമൂട് ഗ്രാമത്തിൽ ഇ അബ്ദുൽ റഹുമാൻറെയും എസ് സഫിയാ ബീവിയുടെയും മകനായി ജനിച്ചു. മാതൃഭൂമി ബാലപംക്തിയിലൂടെയാണ് കാവ്യരംഗത്തു സജീവമായത്. മുഖ്യധാര, സമാന്തര, ഓൺലൈൻ മാഗസിനുകളിൽ കവിതകളും റിവ്യൂകളും അനുഭവക്കുറിപ്പുകളും എഴുതുന്നു. ആദ്യ സമാഹാരം 'കാണാതായ വാക്കുകൾ' ഡി.സി ബുക്സ് പ്രസിദ്ധീകരിച്ചു. രണ്ടാം സമാഹാരം 'മരത്തിനെ തിരിച്ചു വിളിക്കുന്ന വിത്തും' ഡി.സി ബുക്സ് ആണ് പ്രസിദ്ധീകരിച്ചത്.അന്നുകണ്ട കിളിയുടെ മട്ട്-കവിതാസമാഹാരം (ഡി സി ബുക്സ്)മിണ്ടിയും മിണ്ടാതെയും-ഉപന്യാസ സമാഹാരം (മൈത്രി ബുക്സ്) എന്നീ പുസ്തകങ്ങളും പ്രസിദ്ധീകരിച്ചിട്ടുണ്ട്.

## പ്രധാന പദവികൾ
ജില്ലാ റൂറൽ പ്രസ്‍ക്ലബ്ബ് സെക്രട്ടറി, പ്രസിഡന്റ്, കവന കൗമുദി പത്രാധിപ സമിതി അംഗം, പുരോഗമന കലാ സാഹിത്യ സംഘം ജില്ലാ കമ്മിറ്റി അംഗം എന്നീ നിലകളിൽ പ്രവർത്തിച്ചിട്ടുണ്ട്. ഇപ്പോൾ ദേശാഭിമാനി ദിനപത്രം  നെടുമങ്ങാട് പ്രാദേശിക ലേഖകനായി ജോലി ചെയ്യുന്നു.

## പുരസ്കാരങ്ങൾ
2021 വർഷത്തെ മൂലൂർ സ്മാരക പുരസ്കാരം, അബുദാബി ശക്തി അവാർഡ്, 2022ലെ ഡോ.നെല്ലിക്കൽ മുരളീധരൻ സ്മാരക അവാർഡ് എന്നിവ `മരത്തിനെ തിരിച്ചു വിളിക്കുന്ന വിത്ത്' എന്ന സമാഹാരത്തിനും വൈലോപ്പിള്ളി പുരസ്കാരം, വി ടി കുമാരൻ മാസ്റ്റർ പുരസ്കാരം, വൈക്കം മുഹമ്മദ് ബഷീർ സ്മാരക പുരസ്കാരം, തിരുനെല്ലൂർ കരുണാകരൻ പുരസ്കാരം, മൂടാടി ദാമോദരൻ സ്മാരക പുരസ്കാരം, അനിയാവ സാഹിത്യ പുരസ്കാരം, യുവ സാഹിത്യ പുരസ്കാരം, കന്യാകുമാരി മലയാള സമാജം പുരസ്കാരം  തുടങ്ങി പത്തോളം പുരസ്കാരങ്ങൾ ആദ്യ സമാഹാരമായ കാണാതായ വാക്കുകൾക്കും ലഭിച്ചു. മരത്തിനെ തിരിച്ചു വിളിക്കുന്ന വിത്തിന് ഉള്ളൂർ സ്മാരക പുരസ്കാരം(2023) പൂർണ്ണ- ആർ രാമചന്ദ്രൻ സ്മാരക പുരസ്കാരം.(2023)  അന്നുകണ്ട കിളിയുടെ മട്ടിന് ചാത്തന്നൂർ മോഹൻ സ്മാരക പുരസ്കാരം(2023) ബി സി വി സ്മാരക പുരസ്കാരം(2024) എന്നിവ ലഭിച്ചിട്ടുണ്ട്.കേന്ദ്ര സാഹിത്യ അക്കാദമിയുടെ Anthology of poems in Malayalam(1980-2010) ഗ്രന്ഥത്തിലും 21st Century Malayalam Poetry Supplementary Special Section-നിലും പോണ്ടിച്ചേരി സർവകലാശാല, കേരള സർവകലാശാല, കണ്ണൂർ യൂണിവേഴ്സിറ്റി സിലബസുകളിലും കവിതകൾ ഉൾപ്പെടുത്തിയിട്ടുണ്ട്. 2021ലെ കൃത്യ ഇന്റർ നാഷണൽ പൊയട്രി ഫെസ്റ്റിവെലിൽ മലയാള കവിതയെ പ്രതിനിധീകരിച്ചു.

## അവലംബം


വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:1975-ൽ ജനിച്ചവർ
വർഗ്ഗം:ഏപ്രിൽ 15-ന് ജനിച്ചവർ
വർഗ്ഗം:സാഹിത്യകാരന്മാർ
കോലാനി

കോട്ടയം ജില്ലയിലെ മേലുകാവ് ഗ്രാമപഞ്ചായത്ത് ലെ മലയോര ഗ്രാമമാണ് കോലാനി. പീരക്കാട് എന്നായിരുന്നു ആദ്യ നാമം, 'പീരപ്പെട്ടിക്ക' എന്ന ഒരിനം ചെടി ഇവിടെ തഴച്ചു വളർന്നിരുന്നു ഇതിൽ നിന്നുമാണ് പീരക്കാട് എന്ന നാമം ഉൽഭവിച്ചത്. കോലാനി എന്ന പേരിന്റെ ഉൽഭവത്തെ കുറിച്ച് വ്യക്തമായ വിവരങ്ങൾ ലഭ്യമല്ലാ.

ആദിവാസി ഗോത്ര വിഭാഗത്തിൽപ്പെട്ട മല അരയർ ജനവിഭാഗമാണ് ഇവിടെ അധിവസിക്കുന്നത് .

പാറക്കെട്ടുകളും പുൽമേടുകളും നിറഞ്ഞതും നിരവധി ജൈവവൈവിധ്യങ്ങളുടെ കലവറ കൂടിയാണ് ഈ ഭൂപ്രദേശം.

അപൂർവ്വ ഇനം സസ്യജാലങ്ങളും വന്യജീവികളും കോലാനിയുടെ വനാന്തരഭാഗങ്ങളിൽ കണ്ടു വരുന്നു.

പച്ചമരുന്ന് ചികിത്സാരീതികൾ ഇവിടെ നിലനിന്നിരുന്നു. പടകൂടിക്കൽ വിഷചികിത്സ ഏറെ ശ്രദ്ധേയമായിരുന്നു.

ചെറുതും വലുതുമായ ആറ് തോടുകൾ കോലാനിയിലൂടെ ഒഴുകുന്നു. ഇവയിൽ കാവുങ്കൽ, പ്ലാച്ചേരി എന്നീ് തോടുകൾ വർഷം മുഴുവൻ ജലസമൃദ്ധമാണ്; ഈ തോടുകൾ എല്ലാം ഇരുമാപ്രമറ്റത്ത് സംഗമിക്കുകയും കോണിപ്പാട് ആറായി മീനച്ചിൽ ആറ്റിൽ ചേരുകയും ചെയ്യു്യുന്നു.



## വിനോദ സഞ്ചാര കേന്ദ്രങ്ങൾ
# **കോലാനി ഹിൽസ് (കോലാനി മുടി)**

കോലാനിയിൽ നിന്നും 3 km അകലെയായി സുമാർ 3000 അടി ഉയരത്തിൽ സ്ഥിതി ചെയ്യുന്ന കോലാനി മലനിരകൾ വിനോദ സഞ്ചാരികളെ ഏറെ ആകർഷിക്കുന്നവയാണ്. പുൽമേടുകളും പാറക്കെട്ടുകളും അരുവികളും ചുറ്റീന്ത് ചെടികളും ചേർന്ന് ദ്യശ്യവിസ്മയം തീർക്കുന്നു. മഴക്കൊപ്പം എത്തുന്ന കോടമഞ്ഞും എപ്പോഴും വീശുന്ന തണുത്ത കാറ്റും സഞ്ചാരികളെ ഏറെ ആകർഷിക്കുന്നതാണ്. എന്നാൽ മഴയുള്ള സമയങ്ങളിൽ വളരെ ശ്രദ്ധയോടെ വേണം ഇവിടെ ചെലവഴിക്കാൻ, ഇടിമിന്നൽ ഏറെ അപകടം വിതയ്ക്കുന്ന പ്രദേശം കൂടിയാണിത്. ട്രക്കിങ് ന് ഏറെ യോജ്യമാണ് കോലാനി മലനിരകൾ. ഇവിടെ നിന്നും വനപാതവഴി ഇലവീഴാപൂഞ്ചിറ, ഇല്ലിക്കൽകല്ല്, വാഗമൺ എന്നീ പ്രധാന വിനോദ സഞ്ചാര കേന്ദ്രങ്ങളിലേക്ക് നടന്നു പോകുവാൻ കഴിയും. ഇവിടെ നിന്ന് കണ്ണെത്താ ദൂരം വ്യാപിച്ച് കിടക്കുന്ന പാറക്കെട്ടുകളെ മാൻകല്ല്/മായ്ങ്കല്ല് എന്ന് അറിയപ്പെടുന്നു.

## ആരാധനാലയങ്ങൾ
# **സെന്റ്. ജെയിംസ് & സെന്റ്. ഫിലിപ്പോസ് സി.എസ്.ഐ. ചർച്ച് കോലാനി**

1885 ൽ കോലാനി ചാമപ്പാറ പുരയിടത്തിൽ സ്കൂൾ ആയി ആരംഭിച്ചതാണ് കോലാനി സഭയുടെ തുടക്കം. നാലാം ക്ലാസ് വരെയുള്ള ആംഗലേയ സ്കൂൾ ആയിരുന്നു ഇത്, പിന്നീട് ഈ സ്കൂൾ  ഇരുമാ പ്ര യിലേക്ക് മാറ്റി സ്ഥാപിച്ചു. 
സ്കൂൾ ആയി തുടങ്ങിയ കെട്ടിട്ടത്തിൽ പിന്നീട് ഞായറാഴ്ച്ചകളിൽ ക്രിസ്തീയ ആരാധന നടത്തിവന്നിരുന്നു. 1889 ൽ മേലുകാവ് സഭയുടെ ഇടവക പട്ടക്കാരൻ ആയിരുന്ന റവ. ഡബ്ല്യു.  കെ. കുരുവിള അച്ചൻ പള്ളി ആയി സ്ഥാപിച്ചു. 

2. **പടകൂടിക്കൽ കുടുംബക്ഷേത്രം** 

പുരാതന കാലത്ത് സ്ഥാപിതമായ ക്ഷേത്രം ആയിരുന്നു. പിന്നീട് കാലഹരണപ്പെട്ടു പോയിരുന്നെങ്കിലും 2017ൽ ഈ ക്ഷേത്രം പുനപ്രതിഷ്ഠ നടത്തി, പ്രധാന പ്രതിഷ്ഠ ഭദ്രകാളി ദേവിയും ഉപ പ്രതിഷ്ഠ ഗുരു മുത്തപ്പനും മലയരയ വിഭാഗത്തിന്റെ ആരാധനമൂർത്തികളായ നായട്ടു മൂർത്തികളും ആണ്.  കുഭം നാലിന് ക്ഷേത്രത്തിലെ ഉത്സവം നടത്തപ്പെടുന്നു.
തിരുവിതാംകൂർ ദേവസ്വം ബോർഡിന്റെ കീഴിലുള്ള  മേലുകാവ് കല്ലുവെട്ടം ശ്രീധർമ്മശാസ്താ ക്ഷേത്രവുമായി ഈ ക്ഷേത്രത്തിന് അഭ്യേദ്യ ബന്ധം ഉള്ളതിനാൽ   ആചാര അനുഷ്ഠാനങ്ങളുടെ ഭാഗമായി എല്ലാ വർഷവും കുഭ മാസം നാലാം തീയതി  ഈ ക്ഷേത്രത്തിൽ നിന്നും താലപ്പൊലി ഘോഷയാത്ര കല്ലു വെട്ടം ക്ഷേത്രത്തിലേക്ക് നടത്തപ്പെടുന്നു.
കുച്ചിങ്ങ്

**കുച്ചിങ്ങ്**  (Jawi: , ) മലേഷ്യയിലെ സരാവക് സംസ്ഥാനത്തിലെ ഏറ്റവും ജനസാന്ദ്രതയുള്ള നഗരവും സംസ്ഥാന തലസ്ഥാനവും കൂടിയാണ്. ഔദ്യോഗികമായി ഇത് സിറ്റി ഓഫ് കുച്ചിങ്ങ് എന്നറിയപ്പെടുന്നു. കുച്ചിംഗ് ഡിവിഷന്റെ തലസ്ഥാനമാണിത്.

ബോർണിയോ ദ്വീപിലെ സരാവാക്ക് സംസ്ഥാനത്തിൻറെ തെക്കുപടിഞ്ഞാറൻ അറ്റത്ത്, സരാവക് നദിയുടെ തീരത്താണ് ഈ നഗരം സ്ഥിതി ചെയ്യുന്നത്. 431 ചതുരശ്ര കിലോമീറ്റർ (166 ചതുരശ്ര മൈൽ) പ്രദേശത്തായി വ്യാപിച്ചുകിടക്കുന്ന ഈ നഗരത്തിൻറെ കുച്ചിങ്ങ് നോർത്ത് ഭരണ പ്രദേശത്ത് 165,642 ഉം കുച്ചിംഗ് സൗത്ത് അഡ്മിനിസ്ട്രേറ്റീവ് മേഖലയിൽ 159,490 ഉം ജനങ്ങൾ അധിവസിക്കുന്നു. രണ്ടു മേഖലയിലെ ആകെ ജനസംഖ്യ ഏകദേശം 325,132 ആണ്.

ബ്രുണൻ സാമ്രാജ്യത്തിൻറെ ഭരണകാലത്ത് 1827-ൽ സരാവാക്കിൻറെ മൂന്നാമത്തെ തലസ്ഥാനമായിരുന്നു കുച്ചിങ്ങ്. ഉൾനാടൻ ബോർണിയോ നിവാസികളായ ദയാക്ക് വിഭാഗത്തിൻറെ കലാപം അടിച്ചമർത്തി ബ്രൂണൻ സാമ്രാജ്യത്തെ സഹായിക്കുന്നതിനുവേണ്ടി, സരവാക്ക് ജയിംസ് ബ്രൂക്കിന് വിട്ടുകൊടുത്തതോടെ 1841 ൽ കുച്ചിങ്ങ് സരാവാക്കിൻറെ തലസ്ഥാനമായിത്തീർന്നു. ഈ ജനങ്ങൾ പിന്നീട് അദ്ദേഹത്തിൻറെ വിശ്വസ്തരായ അനുയായികളായിത്തീർന്നു. ചാൾസ് ബ്രൂക്കിൻറെ ഭരണകാലത്ത് ശുചീകരണ സംവിധാനം, ഹോസ്പിറ്റലുകൾ, ജയിലുകൾ കോട്ടകൊത്തളങ്ങൾ, കമ്പോളങ്ങൾ തുടങ്ങിയവ നിർമ്മിക്കപ്പെട്ടതോടൊപ്പം നഗരത്തിനു പ്രത്യേക ശ്രദ്ധയും അതിൻറെ വികസനവും തുടർന്നുകൊണ്ടിരുന്നു. 1941 ൽ ബ്രൂക്ക് ഭരണകൂടം കുച്ചങ്ങിൽ സെൻറിനറി ആഘോഷം നടത്തിയിരുന്നു. രണ്ടാം ലോകമഹായുദ്ധകാലത്ത് 1942 മുതൽ 1945 വരെയുള്ള​കാലഘട്ടത്തിൽ കുച്ചിങ്ങ് ജപ്പാൻ കൈവശപ്പെടുത്തിയിരുന്നു. യുദ്ധത്തടവുകാരെയും സിവിലിയൻ തടവുകാരെയും പാർപ്പിക്കുവാനായി ജാപ്പനീസ് സർക്കാർ കുച്ചിങ്ങിനടുത്തായി ഒരു ബാട്ടു ലിൻറാംഗ് ക്യാമ്പ് രൂപീകരിച്ചിരുന്നു. യുദ്ധത്തിനു ശേഷ നഗരം കേടുപാടുകൾ കൂടാതെ നിലനിന്നു. എന്നിരുന്നാലും, സരാവാക്കിലെ അവസാന രാജാവായിരുന്ന സർ ചാൾസ് വൈനർ ബ്രൂക്ക്, 1946 ൽ ബ്രിട്ടീഷ് ക്രൌൺ കോളനിയുടെ ഭാഗമായി സരാവാക്കിനെ വിട്ടുകൊടുക്കാൻ തീരുമാനിച്ചു.ക്രൗൺ കോളനിയുടെ ഭാഗമായിരുന്ന കാലയളവിലും കുച്ചിംഗ് തലസ്ഥാനമായി തുടർന്നിരുന്നു. 1963 ൽ മലേഷ്യയുടെ രൂപീകരണത്തിനു ശേഷവും കുച്ചിങ്ങ് അതിന്റെ സംസ്ഥാന തലസ്ഥാനമെന്ന സ്ഥാനം നിലനിർത്തുകയും 1988 ൽ നഗര പദവി നൽകപ്പെടുകയും ചെയ്തു. അന്നുമുതൽ, കുച്ചിങ്ങ് നഗരം രണ്ട് വ്യത്യസ്ത പ്രാദേശിക അധികാരികൾ ഭരിക്കുന്ന രണ്ടു വ്യത്യസ്ത ഭരണ പ്രദേശങ്ങളായി വിഭജിക്കപ്പെടുകയും ചെയ്തു. സരാവാക്കിൻറെ ഭരണകേന്ദ്രം കുച്ചിങ്ങിലെ വിസ്മ ബാപ മലേഷ്യയിലാണ് സ്ഥിതിചെയ്യുന്നത്.  

സാരാവാക്ക്, ബോർണിയോ എന്നിവ സന്ദർശിക്കുന്ന സഞ്ചാരികൾക്ക് കുച്ചിങ്ങ് ഒരു പ്രവേശന കവാടവും പ്രധാന ഭക്ഷണകേന്ദ്രവുമാണ്.

കുച്ചിംഗ് വെറ്റ്ലാൻഡ്സ് നാഷനൽ പാർക്ക് നഗരത്തിൽ നിന്ന് ഏകദേശം 30 കിലോമീറ്റർ (19 മൈൽ) അകലെയാണ്. ബകോ നാഷണൽ പാർക്ക്, സെമെൻഗോഹ് വന്യജീവി സങ്കേതം, റെയിൻഫോറസ്റ്റ് വേൾഡ് മ്യൂസിക് ഫെസ്റ്റിവൽ (RWMF), സ്റ്റേറ്റ് അസംബ്ലി കെട്ടിടം, ദ അസ്റ്റാന, മാർഗരിറ്റ കോട്ട, കുച്ചിംഗ് കാറ്റ് മ്യൂസിയം, സരാവാക് സ്റ്റേറ്റ് മ്യൂസിയം തുടങ്ങി അനേകം വിനോദ സഞ്ചാര ആകർഷണകേന്ദ്രങ്ങൾ ഇവിടെയുണ്ട്. കിഴക്കൻ മലേഷ്യയിലെ ഒരു പ്രധാന വ്യാവസായിക വാണിജ്യ കേന്ദ്രങ്ങളിലൊന്നാണ് ഈ നഗരം.

## പേരിൻറെ ഉത്ഭവം
"കുച്ചിങ്ങ്" എന്ന പേര് ബ്രൂക്ക് 1841 ൽ ഇവിടെ എത്തുന്ന കാലത്തുതന്നെ ഉപയോഗത്തിലുണ്ടായിരുന്നു.  "കുച്ചിങ്ങ്" എന്ന പേരു നിലവിൽവന്നതിനെക്കുറിച്ച് പല സിദ്ധാന്തങ്ങളുമുണ്ട്. ഒരുപക്ഷേ ഇത്  മലയൻ ഭാഷയിൽ പൂച്ചയ്ക്കു പറയുന്ന "kucing" എന്ന വാക്കോ അല്ലെങ്കിൽ ചൈനയിലും ബ്രിട്ടീഷ് ഇന്ത്യയിലും വ്യാപാര തുറമുഖത്തെക്കുറിച്ച് സൂചിപ്പിക്കുവാൻ ഉപയോഗിച്ചിരുന്ന ഒരു സാധാരണ പദമായ മലബാർ തീരത്തെ ഇന്ത്യൻ തുറമുഖ തുറമുഖമായ കൊച്ചിഎന്ന വാക്കിൽനിന്നോ ഇത് ഉത്ഭവിച്ചുവെന്ന് അനുമാനിക്കപ്പെടുന്നു.  

## അവലംബം
ബേഗൂർ

കേരളത്തിലെ വയനാട് ജില്ലയിലുള്ള  മാനന്തവാടി താലൂക്കിൽ  ഉൾപ്പെട്ട തിരുനെല്ലി  വാർഡ്‌ഡിലാണ് ***ബേഗൂർ*** സ്ഥിതി ചെയ്യുന്നത്. അധികം ജനവാസമില്ലാത്ത ഒരു പ്രദേശമായ ബേഗൂർ, **"വയനാട് വന്യജീവിസങ്കേതം"**, **"മുത്തങ്ങ വന്യജീവി സങ്കേതം"** എന്നീ പേരുകളിൽ അറിയപ്പെടുന്ന കേരളത്തിലെ രണ്ടാമത്തെ വലിയ വന്യജീവിസങ്കേതം കൂടിയാണ്.  

* ബാംഗ്ലൂർ–ഹോസൂർ ഹൈവെയിൽ സ്ഥിതി ചെയ്യുന്ന ചെറിയ ഒരു പട്ടണത്തിന്റെ പേരും **ബേഗൂർ** ആണ്. 
## അവലംബം

വർഗ്ഗം:വയനാട് ജില്ലയിലെ ഗ്രാമങ്ങൾ
വർഗ്ഗം:വയനാട് ജില്ലയിലെ വിനോദസഞ്ചാരകേന്ദ്രങ്ങൾ